cantus firmus - Εκδηλώσεις της εβδομάδας: Μαρτίου 2014\nτης Εύης Μαλλιαρού\nΙστορικός και κάτοχος του αρχείου του Ανδρέα Εμπειρίκου, ο Λεωνίδας Εμπειρίκος μας μιλάει για τον πατέρα του, πρωτοπόρο υπερρεαλιστή ποιητή και πρώτο ψυχαναλυτή στην Ελλάδα.\nΠώς ήταν η εμπειρία της ενηλικίωσής σας δίπλα στην πολυσχιδή προσωπικότητα του πατέρα σας; Γεννήθηκα το 1957 και ο πατέρας μου τότε ήταν 56 ετών, δηλαδή σχετικά μεγάλος για πατέρας. Είχε άσπρα μαλλιά από νωρίς και στο δρόμο εκείνοι που δεν μας ήξεραν, 9 στις 10 φορές νόμιζαν ότι ήταν ο παππούς μου. Λόγω της μεγάλης διαφοράς ηλικίας, είχα άμεση επαφή από τον πατέρα για τα γεγονότα και πριν το 1910. Το οποίο έκανε μια διαφορά σε βάθος ιστορικό, καθώς δεν διαμεσολαβείται η διήγηση από μια ενδιάμεση γενιά. Ήταν άνθρωπος καλλιεργημένος, είχε σπουδάσει φιλοσοφία στην Αγγλία και έγινε ο πρώτος ψυχαναλυτής στην Ελλάδα – είχε αποφασίσει μάλιστα να γίνει ψυχαναλυτής από το 1930 περίπου, όπως φαίνεται και από ένα γράμμα προς τη μητέρα του, πριν εκδόσει το πρώτο του ποιητικό βιβλίο το 1935. Ο ίδιος έκανε διδακτική ψυχανάλυση, αφού πρώτα τελείωσε την προσωπική του ψυχανάλυση, με τον Ρενέ Λαφόργκ, ο οποίος ήταν ένας από τους ιδρυτές της Γαλλικής Ψυχαναλυτικής Εταιρίας των Παρισίων. Αυτό προσέδωσε την ιδιαιτερότητα στην πολυπλοκότητα του ατόμου του, κάτι που ένα μικρό παιδί μπορούσε να καταλάβει αμέσως. Βέβαια, δεν μου απαριθμούσε γνώσεις. Ήταν ένας ήπιος και καλός μπαμπάς. Είχε μια πολύ μεγάλη βιβλιοθήκη και εγώ έπαιζα με τα βιβλία του. Τα έκανα κάστρα και δεν με μάλωνε γι’αυτό, παρόλο που του κατέστρεφα πολλά. Αλλά σιγά-σιγά άρχισα να ενδιαφέρομαι για τα ίδια τα βιβλία και η πρώτη μου επαφή με τον κόσμο ήρθε μέσα από τις δύο μεγάλες παγκόσμιες γεωγραφίες του 19ου αιώνα του Μάλτε-Μπρουν και του Ελιζέ Ρεκλού. Ήταν πολύ μεγάλα βιβλία, πολύ κατάλληλα για κάστρα, οπότε τα έβγαζα συχνά από τη βιβλιοθήκη και είχα την πιο μεγάλη σχέση με αυτά. Αυτό ήταν το ένα. Το άλλο ήταν ότι από σχετικά μικρή ηλικία ήξερα ότι ήταν ψυχαναλυτής και ποιητής. Αλλά δεν μιλούσε πολύ για τον εαυτό του και δεν τον ενδιέφερε να δείχνει την ευρυμάθειά του. Οπότε μεγαλώνοντας εγώ, όταν είχα πλέον τη συγκρότηση και τις γνώσεις, τον ρωτούσα πράγματα για πνευματικά ζητήματα, πέρα από τα βιβλία που έβλεπα. Για την ψυχανάλυση και τον υπερρεαλισμό, για τον Μπρετόν και τη σχέση του με τους άλλους υπερρεαλιστές. Και φυσικά γνώριζα τους φίλους του που πριν τη δικτατορία έρχονταν σπίτι. Από το 1967 και έπειτα έπεσε σε κατάθλιψη. Είχε τάση από πριν, αλλά με τη χούντα εντάθηκε. Σε μεγαλύτερη κατάθλιψη οδηγήθηκε γιατί πολλοί από τους πιο στενούς φίλους των γονιών μου της παιδικής μου ηλικίας, ή έφυγαν στο εξωτερικό ή πέθαναν και έτσι έχασε τον κύκλο του. Ο Νάνος Βαλαωρίτης έφυγε στο εξωτερικό, ο Γιώργος Μακρής αυτοκτόνησε, ο Τσαρούχης έφυγε στη Γαλλία, ο Ελύτης στη Γαλλία. Ο πατέρας μου δεν ήθελε να φύγει γιατί πίστευε ότι αν δεν διώκεσαι στη χώρα σου δεν φεύγεις. Δεν ήθελε να με σταματήσει και από το σχολείο μου εδώ. Οπότε δεν φύγαμε.\nΗ ψυχανάλυση έχει ως σκοπό τη θεραπεία του ανθρώπου από τις “ψυχονευρώσεις” και την ομαλότερη ένταξή του στην κοινωνία και εξ ΄αυτού είναι συντηρητικότερη από τον υπερρεαλισμό. Όμως, για τον πατέρα μου, η απόλυτη επένδυση στη δυναμική της λίμπιντο την έβαζε δίπλα στον υπερρεαλισμό ως κοσμοθεωρία.\nΚοινωνικά πως αντιμετωπίστηκε το γεγονός ότι ο πατέρας σας ήταν ψυχαναλυτής; Είναι λίγο πολύ γνωστό ότι υπήρξε έντονη καχυποψία στη Ελλάδα σχετικά με την ψυχανάλυση. Η πρώτη κλασική φροϋδική ψυχανάλυση έγινε στο γραφείο του πατέρα μου που άνοιξε στην αρχή της λεωφόρου Κηφισίας, όπως λεγόταν τότε η Βασιλίσσης Σοφίας. Κηφισίας 6, στη ροζ πολυκατοικία τον Ιανουάριο του 1936, και ήταν το πρώτο ψυχαναλυτικο γραφείο στην Ελλάδα. Εκείνη την εποχή η ψυχανάλυση δεν ήταν διαδεδομένη. Είχε αναφερθεί σε αυτή ο Μανόλης Τριανταφυλλίδης, όπως και ο Νικόλας Κάλας, ως νεαρός δοκιμιογράφος και κριτικός στα δοκίμιά του τα πολύ καλά του Μεσοπολέμου. Η επαφή του κόσμου με την ψυχανάλυση ήταν μικρή γιατί υπήρχε καχυποψία και από την αριστερά και από τη δεξιά, εξίσου μεγάλη, παρόλο που είχαν μεταφραστεί λίγα έργα του Φρόυντ και κύριως του φροϋδομαρξιστού Βίλχελμ Ραϊχ.\nΟ Ανδρέας Εμπειρίκος, τέλη δεκαετίας του ’20, λίγο πριν αρχίσει ψυχανάλυση.\nΤου “φροϋδομαρξιστού” λέτε. Πώς συνδέεται η πολιτική με την ψυχανάλυση; Η ψυχανάλυση άνθισε στη Ρωσία τα προεπαναστατικά χρόνια και μέχρι το 1924, όπως ανθούσε στην Αυστρία, Γερμανία, Αγγλία, αλλά όχι στη Γαλλία. Οι πρώτοι κλασικοί ψυχαναλυτές που άρχισαν στη Γαλλία γύρω στο 1926-27, ήταν η Ευγενία Σοκολνίτσκα, η Μαρία Βοναπάρτη, μη-γιατρός, ο Ρενέ Λαφόργκ, γιατρός και ψυχαναλυτής του πατέρα μου και άλλοι. Το 1927 στη Ρωσία το σοβιετικό καθεστώς καταργεί την ψυχανάλυση, μετά τον διωγμό του Τρότσκι, που μέχρι ενός σημείου την προστάτευε. Οι Ρώσοι ψυχαναλυτές έφυγαν και πήγαν στις Δυτική Ευρώπη, στις ΗΠΑ ή στο Ισραήλ. Τον πατέρα μου τον ενδιέφεραν πολύ αυτά και μιλούσε για την κοινωνική πλευρά της ψυχανάλυσης. Αλλά η ελληνική αριστερά ήταν εναντίον, όπως και όλα τα επίσημα κόμματα από τη στιγμή που καταργήθηκε στη Ρωσία. Η βασική ένσταση εκεί ήταν ότι η ψυχανάλυση ασχολείται με το ατομικό ασυνείδητο και όχι με την κοινωνία. Η ένσταση αυτή αντανακλάται και στην άποψη την οποία είχαν για την ψυχανάλυση ως “μπουρζουάδικη” επιστήμη. Προσπάθησε ο πατέρας μου, κατόπιν προτροπής της Μαρίας Βοναπάρτη, να θεσμοποιηθεί επίσημα η ψυχανάλυση. Δεν είχε καμιά ανταπόκριση. Ήταν αρνητικά διακείμενοι το επίσημο κράτος και ο ιατρικός σύλλογος στις προσπάθειες αυτές. Σε όλη τη διάρκεια της Κατοχής ο πατέρας μου ήταν ψυχαναλυτής, μέλος της Γαλλικής Ψυχαναλυτικής Εταιρίας των Παρισίων, συμμετείχε στο15ο παγκόσμιο ψυχαναλυτικό συνέδριο, το πρώτο που έγινε στο Παρίσι τον Αύγουστο του 1938 και έχουμε και τη φωτογραφία του που ανακαλύψαμε πρόσφατα. Ολοκλήρωσε την ψυχαναλυτική του μελέτη που έπρεπε να γράψει για να γίνει πλήρες μέλος το ΄49-50. Και τη δημοσίευσε στο περιοδικό της Societe Psychanalytique de Paris το 1951. Επίσης, μεταφράστηκε στα ελληνικά μαζί με άλλα ψυχαναλυτικά κείμενα το 2001.\nΠοια ήταν λοιπόν η μοίρα του πατέρα σας ως πρώτου ψυχαναλυτή στην Ελλάδα και τι απέγινε η ψυχανάλυση γενικότερα; Ο πατέρας μου αναγκάστηκε να εγκαταλείψει την ψυχανάλυση το 1951 μετά από απειλή της αστυνομίας. Οι απειλές ήταν προφορικές, αφού δεν υπάρχει κανένα γραπτό εύρημα στην αστυνομία, καμία καταγραφή που να τις αποδεικνύει. Ήταν προσωπική απειλή που εκπορευόταν πιθανότατα, είτε από τον ιατρικό σύλλογο, είτε από κάποια ομάδα πίεσης που αντιστεκόταν στην εισαγωγή της ψυχανάλυσης στην Ελλάδα. Ο ίδιος έπρεπε να σταματήσει να λειτουργεί το γραφείο του, αφού ζήτησε έξι μήνες για τον απογαλακτισμό των ασθενών. Και οι δύο άλλοι ψυχαναλυτές που είχαν κάνει διδακτική ψυχανάλυση με τον πατέρα μου, υπό την εποπτεία της Μαρίας Βοναπάρτη, ο Δημήτρης Κουρέτας και ο Γιώργος Ζαβιτσιάνος, αναγκάστηκαν να εξασκούν ως ψυχίατροι και όχι ως ψυχαναλυτές. Τελικά ο Ζαβιτσάνος δεν άντεξε και έφυγε στη Αμερική. Έτσι, άργησε άλλα τριάντα χρόνια η πραγματική εμφάνιση της ψυχανάλυσης στην Ελλάδα, μέχρι την αρχή της δεκαετίας του ΄80 με το άνοιγμα πολλών ψυχαναλυτικών γραφείων.\nH πρώτη έκδοση της “Υψικάμινου”, εκδόσεις Κασταλία, 1935\nΠώς συνδυάστηκε η πορεία του ψυχαναλυτή με εκείνη του υπερρεαλιστή ποιητή στη ζωή του πατέρα σας; Έγραφε ποιήματα παλαμικά, κλασικού τύπου από πολύ νέος. Και διάβαζε πάρα πολλή ποίηση ελληνική, αγγλική, γαλλική, ρωσική, δηλαδή στις γλώσσες που ήξερε καλά. Έγραφε στη δημοτική και μάλιστα στη “μαλλιαρή” δημοτική γιατί ήταν μαθητής του Ψυχάρη. Υπήρξε και μεγάλος θαυμαστής του Παλαμά. Μάλιστα τον είχε επισκεφθεί μία, δύο, ίσως και περισσότερες φορές. Τον αναφέρει ο Παλαμάς, γράφοντας σε έναν φίλο του, “ήρθε σήμερα ο κ. Εμπειρίκος” και υπάρχει και φωτογραφία αφιερωμένη από τον Παλαμά. Μετά άλλαξε τεχνοτροπία ο ίδιος, γράφοντας πιο μοντέρνα ποίηματα, χωρίς ακόμα να έχει αποφασίσει ότι θα ακολουθήσει την πορεία του ποιητή και της λογοτεχνίας. Όταν γνώρισε τους υπερρεαλιστές τον Ιανουάριο του ΄33 άλλαξε ριζικά τεχνοτροπία, χωρίς ακόμα να έχει γίνει μέλος της υπερρεαλιστικής ομάδας. Μεταξύ 1933-34 γράφει μια συλλογή αυτής της τεχνοτροπίας, που περιγράφει ο ίδιος στο “Αμούρ-αμούρ” στα “Γραπτά”. Θα εκδοθεί φέτος από τις εκδόσεις Άγρα μια συλλογή αυτής της εποχής που την ονόμασε το 1970 περίπου “Προϊστορία ή καταγωγή” – χωρίς όμως να έχει βρει ο ίδιος το σύνολο των ποιημάτων. Την πλήρη συλλογή την βρήκαμε αργότερα. Ήταν έτοιμη προς έκδοση από το 1934 με τα ποιήματα αυτά που έγραψε πριν την “Υψικάμινο”. Ένα από αυτά εκδόθηκε σε ξεχωριστό βιβλιαράκι (εκτός εμπορίου) από τις εκδόσεις Άγρα με τίτλο “Το θέαμα του Μπογιατιού ως κινούμενου τοπίου” το 2009. Τη συλλογή αυτή δεν την τύπωσε το ΄34 γιατί μέσα στο 1933 συνδέεται πια με την υπερρεαλιστική ομάδα. Παραιτείται τότε από τις οικογενειακές επιχειρήσεις για ιδεολογικούς λόγους, γιατί είχε γίνει αριστερός, όπως επίσης και για οικογενειακούς, γιατί προστάτευε την μητέρα του που την είχε εγκαταλείψει ο πατέρας του. Ο πατέρας μου είχε αποφασίσει να μην εκδόσει τη συλλογή αυτή, για να εμφανιστεί με την “Υψικάμινο” και να είναι το πρώτο του βιβλίο το πρώτο υπερρεαλιστικό κείμενο στην Ελλάδα. Να μην έχει “προϊστορία”. Ο υπερρεαλισμός και η ψυχανάλυση διασταυρώνονται λόγω του απελευθερωτικού προτάγματος και των δύο, λόγω του ασυνειδήτου. Η ψυχανάλυση έχει ως σκοπό τη θεραπεία του ανθρώπου από τις “ψυχονευρώσεις” και την ομαλότερη ένταξή του στην κοινωνία και εξ ΄αυτού είναι συντηρητικότερη από τον υπερρεαλισμό. Όμως, για τον πατέρα μου, η απόλυτη επένδυση στη δυναμική της λίμπιντο την έβαζε δίπλα στον υπερρεαλισμό ως κοσμοθεωρία.\nΑναρτήθηκε από Nota Chryssina στις 11:02 π.μ. Δεν υπάρχουν σχόλια:\nΕτικέτες Όλη η αλήθεια για τον Ανδρέα Εμπειρίκο\ncantus firmus: Κύριε Κουτσομάλλη πώς επιλέξατε να παρουσιάσετε τόσο σημαντικά έργα διάσημων Γάλλων καλλιτεχνών σε ένα εμπορικό κέντρο όπως το Golden Hall;\nΚουτσομάλλης: Το ίδρυμα Γουλανδρή ανταποκρίθηκε στην πρόσκληση της διοίκησης του Golden Hall να συμμετέχει σε μια πολιτιστική εκδήλωση αφιερωμένη στην ελληνογαλλική φιλία. Το γεγονός αυτό ξενίζει στην Ελλάδα αλλά στο εξωτερικό τόσο στην Ιαπωνία όσο και την Αμερική η οργάνωση εκθέσεων σε μεγάλα εμπορικά κέντρα είναι κάτι πολύ συνηθισμένο.\ncantus firmus: Θα μπορούσατε να μας ξεναγήσετε στην έκθεση δίνοντας κάποιες λεπτομέρειες για τα έργα των καλλιτεχνών;\nΚουτσομάλλης: Στην έκθεση παρουσιάζονται:\n- Γλυπτά των: Germaine Richier, César, Jean (Hans) Arp και ένα μικρό γλυπτό αριστουργηματικό του François-Xavier Lalanne\n- Χαρακτικά των: Georges Braque και δυο λιθογραφίες έγχρωμες του Henri Matisse από την σειρά Jazz.\n- Ελαιογραφίες των: Δεσπόζουν δυο μεγάλα έργα του François Rouan ο οποίος είναι ανερχόμενος ζωγράφος στην Γαλλία και διεθνώς, ένα έργο του Maurice de Vlaminck το οποίο γειτνιάζει με ένα μικρό αλλά αριστουργηματικό έργο του André Derain και Jean Fautrier\ncantus firmus: Αυτά τα έργα μπορεί να τα δει κάποιος στο μουσείο της Άνδρου;\nΚουτσομάλλης: Και στο μουσείο της Άνδρου αλλά και στον χώρο που ετοιμάζουμε δίπλα στο Καλλιμάρμαρο και θα είναι έτοιμος σε τρια χρόνια.\ncantus firmus: Έχετε παρουσιάσει σημαντικές εκθέσεις όπως αυτή που ήταν αφιερωμένη στις επιδράσεις που δέχθηκαν οι Έλληνες καλλιτέχνες από το Βυζάντιο ένα εικαστικό εγχείρημα -τόλμημα του μουσείου που στέφθηκε με μεγάλη επιτυχία τώρα ετοιμάζετε κάτι ανάλογο;\nΚουτσομάλλης: Το καλοκαίρι οργανώνουμε μια έκθεση με την γλύπτρια Σοφία Βάρη, της οποίας έχουμε προοιμιακά ένα έργο στην έκθεση στο Golden Hall. Η Βάρη είναι διεθνώς αναγνωρισμένη και είναι σύζυγος του διάσημου Κολομβιανού γλύπτη Φερνάντο Μποτέρο. Είχε εκθέσει πριν από λίγο καιρό στην Κωνσταντινούπολη σε μια πολύ σημαντική έκθεση την οποία επισκέφτηκα.\ncantus firmus: Έχετε ανακοινώσει την έκθεση της αμερικανίδας Betty Ryan στην Άνδρο. Πείτε μας γι'αυτό.\nΚουτσομάλλης: Η Betty Ryan σπούδασε στο Παρίσι και έζησε τις πρωτοπορίες στην Γαλλία. Γνώρισε τον Κλέε, τον Καντίνσκι, τον Μιρό, τον Χένρυ Μιλλερ και έζησε στην Άνδρο για 25 χρόνια. Το καλοκαίρι θα παρουσιάσουμε έκθεση με την ευκαιρία συμπλήρωσης 100 χρόνων από την γέννησή της.\nΗ Γαλλική Σχολή Αθηνών\nΜε αφορμή την έκθεση «Ματιές στην Γαλλική Τέχνη του 20ου αιώνα» του Ιδρύματος Γουλανδρή που έγινε παράλληλα με την έκθεση της Γαλλικής σχολής Αθηνών, παρουσιάζουμε το έργο της.\n(Η παρουσίαση της έκθεσης, εδώ)\nΜία παράδοση 150 ετών\nΤο αρχαιότερο επιστημονικό Ίδρυμα της Γαλλίας στο εξωτερικό\nΗ Γαλλική Σχολή Αθηνών ιδρύθηκε το 1846 με βασιλικό διάταγμα του Λουδοβίκου-Φιλίππου ως «Σχολή τελειοποίησης της σπουδής της γλώσσας, της ιστορίας και των ελληνικών αρχαιοτήτων». Αποτελεί το παλαιότερο από τα επιστημονικά ιδρύματα της Γαλλίας στο εξωτερικό, αλλά και το αρχαιότερο από τα 18 αρχαιολογικά ινστιτούτα που δραστηριοποιούνται στην Αθήνα. Υπό την επιστημονική κηδεμονία της Académie des inscriptions et belles-lettres, συνιστά δημόσιο ίδρυμα επιστημονικού, πολιτιστικού και επαγγελματικού χαρακτήρα και υπάγεται στην αρμοδιότητα του Υπουργείου Ανώτατης Εκπαίδευσης και Έρευνας.\nΈρευνα εν εξελίξει\nΑπό το 1985, η Σχολή έχει επεκτείνει το ερευνητικό της πεδίο «στις διάφορες όψεις του αρχαίου, μεσαιωνικού, νεώτερου και σύγχρονου ελληνικού κόσμου» και έχει επιφορτιστεί με τη μελέτη του ελληνικού πολιτισμού και της προϊστορίας στη σύγχρονη εποχή, βασιζόμενη στην αρχαιολογία, την επιγραφική, την ιστορία, την ιστορία της τέχνης, τη γεωγραφία, τη γεωμορφολογία, την κοινωνιολογία και την ανθρωπολογία. Επιπλέον, ως στόχο της έχει θέσει τη χρήση ποικίλων ερευνητικών μέσων (ανασκαφές, ανιχνεύσεις, φυσικοχημικές αναλύσεις, φωτογραμμετρία, αρχεία), καθώς και την εξεύρεση απαντήσεων σε σύγχρονες προβληματικές: αστική αρχαιολογία, μελέτη του παλαιοπεριβάλλοντος, αποκατάσταση και ανάδειξη της κληρονομιάς, ανάλυση των μεταβολών της σύγχρονης ελληνικής κοινωνίας.\nΑνασκαφές με ιστορία και κύρος\nΗ ιστορία της Γαλλικής Σχολής Αθηνών, που συμπίπτει με τη γέννηση και την ανάπτυξη της αρχαιολογικής εξερεύνησης της Ελλάδας, από τη δεκαετία του 1870 και μετά, χαρακτηρίστηκε από τις ανασκαφές μεγάλων αρχαιολογικών χώρων: η ελληνική κυβέρνηση της ανέθεσε την επιστημονική ευθύνη σημαντικών αρχαιολογικών χώρων (Άργος, Δήλος, Δελφοί, Μάλια, Θάσος), όπου εξακολουθεί και υπάρχει δραστηριότητα μέχρι και σήμερα.\nΗ Σχολή εξάλλου έχει διεξάγει μία εκατοντάδα ανασκαφές, τόσο στα ελληνικά εδάφη, όσο και στο εξωτερικό. Σήμερα, εμπλέκεται σε μία σειρά δράσεων που εκτυλίσσονται στην Ελλάδα, την Αλβανία και την Κύπρο, ενώ συνεργάζεται με διάφορους θεσμούς (το Υπουργείο Εξωτερικών Υποθέσεων της Γαλλίας, την Αρχαιολογική Υπηρεσία και την Αρχαιολογική Εταιρεία της Ελλάδας, ευρωπαϊκά πανεπιστήμια) στη Θάσο, το Ντίκιλι Τας, την Ίτανο, τη Δρήρο και την Αμαθούντα.\nΈνα διεθνές δίκτυο ερευνητών\nΈνα μεγάλο εργαστήρι διεθνούς έρευνας\nΜε ανανεωμένες τις αποστολές της και ενισχυμένη την οργάνωση της από το διάταγμα της 11ης Φεβρουαρίου 2011, η Γαλλική Σχολή Αθηνών συστήνεται σήμερα ως ένα μεγάλο ερευνητικό εργαστήρι, που μετρά πενήντα εργαζόμενους στις διάφορες υπηρεσίες της. Ένα διεθνές δίκτυο, αποτελούμενο από τουλάχιστον τριακόσιους ερευνητές που προέρχονται από πανεπιστήμια, μουσεία ή ερευνητικά κέντρα ολόκληρου του κόσμου, συμβάλλει εξίσου στην πραγματοποίηση των προγραμμάτων της. Στο εξής, η δράση της στηρίζεται πάνω σε τρεις βασικούς άξονες: τη συγκρότηση ενός σώματος επιστημονικών δεδομένων, τη μελέτη και ανάδειξη της κληρονομιάς και τη συνεργασία ανάμεσα στις ανθρωπιστικές και τις φυσικές επιστήμες.\nΈνα επιμορφωτικό ινστιτούτο με διεθνή στελέχωση\nΗ Γαλλική Σχολή Αθηνών προσλαμβάνει, μέσω διαγωνισμού και με διάρκεια ενός ανανεώσιμου έτους, δέκα επιστημονικά μέλη, υποψήφιους διδάκτορες ή διδάκτορες, καθώς και μεταδιδακτορικούς ερευνητές. Η Σχολή απέκτησε πολύ νωρίς ευρωπαϊκή και διεθνή διάσταση, φιλοξενώντας ξένα μέλη, συνήθως Βέλγους, Καναδούς και Ελβετούς, καθώς και υπότροφους (εξήντα υποτροφίες, διάρκειας ενός έως δύο μηνών) πολλών και διαφορετικών εθνικοτήτων: Έλληνες, Ιταλούς, Βραζιλιάνους, Καναδούς, Αιγύπτιους, Πολωνούς ή Βούλγαρους. Το ίδρυμα προσφέρει σε αυτούς τους νέους ερευνητές τόσο θεωρητική, όσο και πρακτική κατάρτιση (σεμινάρια, πρακτική εξάσκηση), καθώς και την επαγγελματική τους ένταξη στα δίκτυα της διεθνούς έρευνας.\nΗ γαλλική έρευνα στο εξωτερικό\nΜέσα από τα καθ’ ολοκληρίαν δικά της προγράμματα, αλλά και εκείνα που διεξάγει σε συνεργασία με τα Υπουργεία Εξωτερικών Υποθέσεων και Πολιτισμού και το CNRS, η Γαλλική Σχολή Αθηνών διαδραματίζει στρατηγικό ρόλο στη Γαλλία και την Ελλάδα, όσον αφορά στη μελέτη του μεσογειακού και βαλκανικού κόσμου και την ακτινοβολία του ελληνικού πολιτισμού. Το διάταγμα της 11ης Φεβρουαρίου 2011 ενίσχυσε αυτήν τη διπλή κατεύθυνση του ιδρύματος, εντάσσοντας το στο δίκτυο των πέντε Γαλλικών Σχολών του εξωτερικού (Αθήνας, Ρώμης, Καΐρου, Μαδρίτης και Άπω Ανατολής), μαζί με τις οποίες συμβάλλει στη διεθνοποίηση της γαλλικής έρευνας στις ανθρωπιστικές σπουδές.\nΈνα πλούσιο πρόγραμμα επιστημονικών εκδηλώσεων και συναντήσεων\nΗ Γαλλική Σχολή Αθηνών εξασφαλίζει τη διάδοση των ερευνών της χάρη στις πολυάριθμες επιστημονικές εκδηλώσεις και συναντήσεις (συνέδρια, ημερίδες, διαλέξεις, εργαστήρια, σεμινάρια, εκθέσεις κ.λπ.) που διοργανώνει σε όλη τη διάρκεια του ακαδημαϊκού έτους, και οι οποίες προσελκύουν ένα πολυμελές ακροατήριο, από ειδικούς μέχρι και το ευρύ κοινό, ενώ στηρίζονται στη δραστήρια και γόνιμη συνεργασία με τα γαλλικά ή ξένα πανεπιστήμια και μουσεία.\nΕργαλεία μεγάλων επιδόσεων\nΈνας φημισμένος εκδοτικός οίκος\nΗ δημοσίευση και διάθεση των αποτελεσμάτων της έρευνας αποτελούν μία από τις βασικές δραστηριότητες της Σχολής. Μία υπηρεσία επιφορτισμένη με αυτή την αποστολή (δέκα τίτλοι το χρόνο) εξασφαλίζει την έκδοση του περιοδικού της Σχολής (Bulletin de Correspondance Hellénique) και των βιβλίων που περιέχουν τόσο τις διατριβές των νέων ερευνητών, όσο και τις εργασίες που πραγματοποιούνται στις επιστημονικές συναντήσεις και στα πλαίσια των προγραμματισμένων ανασκαφών στους αρχαιολογικούς χώρους (Exploration Archéologique de Délos ή Fouilles de Delphes). Επιπλέον, οι συλλογές Sites et Monuments και Patrimoine photographique φανερώνουν την επιθυμία της Σχολής να παράγει έργα που απευθύνονται σε ένα πιο ευρύ κοινό.\nΜία εξαιρετική βιβλιοθήκη\nΗ βιβλιοθήκη της Σχολής διαθέτει σήμερα 91.000 τίτλους, εκ των οποίων οι 1.800 είναι περιοδικοί. Παρέχοντας ελεύθερη πρόσβαση στους ερευνητές, καλύπτει όλους τους τομείς της αρχαιολογίας και της ιστορίας τέχνης του ελληνικού κόσμου, από την προϊστορική περίοδο έως και τη βυζαντινή εποχή. Εκτός από την αρχαιολογία της Ελλάδας, της λεκάνης της Μεσογείου και της Μαύρης Θάλασσας, εκπροσωπείται εδώ και αυτή της Γαλλίας και των σλαβικών χωρών. Η βιβλιοθήκη αποτελεί εξάλλου μία σημαντική πηγή πληροφοριών για τη σύγχρονη Ελλάδα και τα Βαλκάνια (κοινωνικές και ανθρωπιστικές επιστήμες). Η ενεργητική πολιτική ανταλλαγών (στην οποία εμπλέκονται 320 ελληνικοί και ξένοι θεσμοί) επιτρέπει στη βιβλιοθήκη να διαθέτει μία εξαιρετικά εξειδικευμένη τεκμηρίωση. Επιπλέον, η παλαιότητα ορισμένων συλλογών δίνει στη Σχολή τη δυνατότητα να διεξάγει μια πολιτική ανάδειξης αυτής της κληρονομιάς.\nΜία σημαντική πηγή αρχείων\nΜετά από τουλάχιστον 160 χρόνια επιστημονικών δραστηριοτήτων, το ίδρυμα διαθέτει μία πλούσια πηγή χειρόγραφων, φωτογραφικών και γραφικών αρχείων που προέρχονται από επιτόπιες έρευνες. Εκτός από τα σημειωματάρια των ανασκαφών, τις αλληλογραφίες και τα υπηρεσιακά σημειώματα, η Σχολή διατηρεί και αξιοποιεί μία φωτοθήκη 620.000 αρνητικών, εκ των οποίων τα 14.000 βρίσκονται σε γυάλινες πλάκες, καθώς και μία πλανοθήκη περίπου 50.000 σχεδίων αρχιτεκτονικής, τοπογραφίας, χαρτογραφίας και αρχαιολογικών αντικειμένων. Εδώ και πολλά χρόνια βρίσκεται σε εξέλιξη μία πολιτική ψηφιοποίησης των αρχείων, η οποία συνοδεύει τη συλλογή και την ασφαλή εναποθήκευση των επιστημονικών δεδομένων που, στο εξής, παράγονται σε ψηφιακή μορφή.\nΔιαμονή στους αρχαιολογικούς χώρους\nΗ Γαλλική Σχολή Αθηνών διαθέτει 21 κτίρια διασπαρμένα στην Ελλάδα και την Κύπρο. Ο ξενώνας της Σχολής είναι ανοιχτός για όλους εκείνους που η εργασία τούς αναγκάζει να διαμείνουν στην Αθήνα, φιλοξενώντας έτσι περισσότερους από τριακόσιους επισκέπτες το χρόνο. Τα σπίτια των ανασκαφών (7 στο σύνολο) έχουν τη δυνατότητα να υποδεχθούν τα μέλη των επιστημονικών αποστολών που εργάζονται στο πεδίο ή μελετούν το αποθηκευμένο στα αποθέματα των μουσείων ή των αρχαιολογικών χώρων υλικό. Εξοπλισμένα με εξειδικευμένες βιβλιοθήκες, υποδομές πληροφορικής και κοινόχρηστες κατοικίες, τα σπίτια αυτά αποτελούν προνομιακά εργαλεία για την αρχαιολογική έρευνα.\nΗ καινοτομία στην καρδιά του ιδρύματος\nΗ διαδικτυακή πύλη Archimage δημιουργήθηκε το 2011 και έκτοτε διαρκώς βελτιώνεται και εμπλουτίζεται, παρέχοντας σήμερα ελεύθερη πρόσβαση σε περισσότερες από 60.000 αναφορές του γραφικού και φωτογραφικού αρχείου.\nΗ Γαλλική Σχολή Αθηνών έπαιξε σημαντικό ρόλο στην ανάπτυξη των ψηφιακών βιβλιοθηκών.\nΜε το πρόγραμμα CEFAEL (Collections de l’EFA En Ligne), το οποίο συγκεντρώνει το σύνολο των έργων που έχει εκδώσει η Γαλλική Σχολή Αθηνών από το 1877 (περισσότερους από 500 τόμους, ήτοι 250.000 σελίδες), το ίδρυμα προσέφερε μία από τις πρώτες διαδικτυακές εκδοτικές πύλες. Ενσωματώνοντας τις πύλες διάθεσης νέας γενιάς (Persée) και δουλεύοντας με νέες εκδοτικές μορφές, το ίδρυμα συμμετέχει στην εξέλιξη της ανοιχτής επιστημονικής εκδοτικής διαδικασίας.\nΠροκειμένου να διευκολύνει τη συλλογή των επιστημονικών δεδομένων που παρουσιάζονται σε ψηφιακή μορφή και να διασφαλίσει την εναποθήκευσή τους σε σωστές συνθήκες ασφάλειας, η Γαλλική Σχολή Αθηνών παρέχει στους ερευνητές διαδικτυακούς χώρους αποθήκευσης. Φιλοξενεί επίσης βάσεις δεδομένων που παράγονται στα πλαίσια προγραμμάτων χρηματοδοτούμενων από άλλους θεσμούς με τους οποίους συνεργάζεται.\nΤα χρονικά των ανασκαφών στο διαδίκτυο\nΑπαραίτητο εργαλείο για τους ερευνητές όλων των ειδικοτήτων οι οποίοι επιθυμούν να ενημερώνονται για τις πρόσφατες αρχαιολογικές ανακαλύψεις στην Ελλάδα και την Κύπρο, τα Χρονικά των Ανασκαφών Online είναι καρπός συνεργασίας της Γαλλικής Σχολής Αθηνών με τη Βρετανική Σχολή Αθηνών, ενώ ταυτόχρονα αποτελούν ένα εξαιρετικό παράδειγμα διεθνούς επιστημονικής συνεργασίας.\nΑπό το 2012, η τοπογραφική υπηρεσία της Γαλλικής Σχολής επεξεργάζεται βάσεις δεδομένων με γεωαναφορές (ή Συστήματα Γεωγραφικών Πληροφοριών), διαδικτυακά προσβάσιμες (Web Mapping), για τους αρχαιολογικούς χώρους, όπου το ίδρυμα αναπτύσσει ερευνητικά προγράμματα.\nΑυτή η νέα ηλεκτρονική πλατφόρμα, που τέθηκε σε λειτουργία τον Οκτώβριο του 2013, επιτρέπει την ελεύθερη πρόσβαση στις καταγραφές των επιστημονικών εκδηλώσεων της Γαλλικής Σχολής Αθηνών.\nΠρογράμματα και αναζήτηση χρηματοδοτήσεων\nΣυγχρηματοδοτήσεις και χορηγίες\nΠροκειμένου να υλοποιήσει το σύνολο των αποστολών της, η Γαλλική Σχολή Αθηνών λαμβάνει από το Υπουργείο Ανώτατης Εκπαίδευσης και Έρευνας ένα προϋπολογισμένο ποσό το οποίο συμπληρώνεται από συγχρηματοδοτήσεις προερχόμενες από διάφορους γαλλικούς οργανισμούς (πανεπιστήμια, μουσεία, επιτροπή ανασκαφών του Υπουργείου Εξωτερικών Υποθέσεων) ή ελληνικούς (αρχαιολογική υπηρεσία, πανεπιστήμια, τοπικές συλλογικότητες). Αναζητούνται επίσης χρηματοδοτήσεις από εθνικούς φορείς ή ευρωπαϊκές αρχές για την έρευνα. Τέλος, ένα ταμείο επιχορήγησης που άνοιξε το 2013 επιτρέπει την ιδιωτική χρηματοδότηση.\nΗ Γαλλική Σχολή Αθηνών προτίθεται να αναπτύξει μέσα στα επόμενα χρόνια μία σειρά από προγράμματα (επιμέρους δραστηριότητες ή μακροπρόθεσμα εγχειρήματα), τα οποία προϋποθέτουν την ύπαρξη συγχρηματοδοτήσεων ή εξωτερικών χρηματοδοτήσεων, όπως η εκατονταετηρίδα των Ανασκαφών στους Φιλίππους (2014), η επισκευή και ο εξοπλισμός της αίθουσας διαλέξεων (20132014), η συμμετοχή στην ανασκαφή, τη συντήρηση και την αξιοποίηση αρχαιολογικών χώρων όπως αυτών της Δήλου, των Μαλίων και της Δρήρου, η ανάδειξη της κληρονομίας των παλαιών συλλογών που βρίσκονται στη βιβλιοθήκη, η υποστήριξη των εκδόσεων και η ανάπτυξη του τμήματος αρχείων.\nΕτικέτες Ιδρυμα Γουλανδρή, Κουτσομάλλης, Κυριάκος .Γαλλική Σχολή Αθηνών, Ματιές στην Γαλλική Τέχνη του 20ου αιώνα, Golden Hall.\nΣυνέντευξη με τον αγιογράφο Δημήτρη Σκουρτέλη\nΗ βυζαντινή τέχνη επηρέασε τη νεώτερη και τη σύγχρονη ελληνική ζωγραφική με πολλά στοιχεία. Η εξέλιξη της τέχνης δεν γίνεται με αποκλεισμούς, άλλωστε, αλλά από τη μείξη στοιχείων τα οποία δηµιουργούν εφαλτήρια για νέα αισθητικά δεδοµένα, νέες σχολές σκέψης και νέα καλλιτεχνικά ρεύµατα.\nΤα εικαστικά μέσα της βυζαντινής τέχνης είναι, για την εποχή μας, προδρομικά στοιχεία που παραπέµπουν σε θεµελιακές αρχές νεώτερων και σύγχρονων εικαστικών ρευμάτων, όπως του Κυβισµού, του Φωβισµού, του Υπερρεαλισµού ή και του Εξπρεσιονισµού. Είναι στοιχεία τα οποία από τότε επινοήθηκαν για να επιτευχθεί η θεολογική πληρότητα της λατρευτικής εικόνας.\nΈλληνες καλλιτέχνες που γνώρισαν και βίωσαν αυτές τις ριζικές αλλαγές, στο Παρίσι, το Μόναχο, τη Βιέννη, τη Νέα Υόρκη αλλά και στην Ελλάδα, ταυτόχρονα πλησίασαν και τις κοιτίδες του βυζαντινού πολιτισµού, και προσέλαβαν, αφομοίωσαν, αξιοποίησαν και ενέταξαν στους εικαστικούς τους προβληµατισµούς στοιχεία τόσο της παράδοσης όσο και του Μοντερνισµού, συμβάλλοντας έτσι και στην αναζωπύρωση του ενδιαφέροντος για τη βυζαντινή τέχνη.\nΣτα πλαίσια των περί ελληνικότητας συζητήσεων της περιλάλητης Γενιάς του ’30, πολλοί διανοούμενοι τροφοδότησαν και τους εικαστικούς προβληµατισµούς αξιόλογων καλλιτεχνών και ενεθάρρυναν την αισθητική στροφή τους προς το Βυζάντιο.\nΠοια όμως, είναι τα εικαστικά μέσα που χρησιμοποιεί η βυζαντινή αγιογραφία και πως αυτά λειτουργούν; Ποια είναι η σημερινή θέση της στον νεοελληνικό πολιτισμό;\nΓια αυτά τα θέματα, η Νότα Χρυσίνα συζητά με τον αγιογράφο Δημήτρη Σκουρτέλη\nΑναρτήθηκε από Nota Chryssina στις 6:07 π.μ. Δεν υπάρχουν σχόλια:\nΕτικέτες Δημήτρης Σκουρτέλης\nΣυνέντευξη του διευθυντή του μουσείου Σύγχρονης Τέ...


Σάββατο, 17 Αυγούστου 2019 05:59:55 PM\nΑφιέρωμα στο Νίκο Γκάτσο στα Φούτια\nΟ Σύλλογος Φουτίων διοργανώνει μουσική βραδιά αφιερωμένη στο Νίκο Γκάτσο στα Φούτια Μονεμβασίας. Τη Δευτέρα 13 Αυγούστου.\tΠερισσότερα\nΜουσική βραδιά στο Βασσαρά με ήχο κλασικής μουσικής, παραδοσιακής και σύγχρονης jazz από τον Βασίλη Ρακόπουλο (κλασσική κιθάρα, τρομπέτα) τον Πέτρο Βαρθακούρη (κόντρα μπάσο) και…\tΠερισσότερα\nΠανηγύρι της Πετρίνας\nΤην Παρασκευή 10 Αυγούστου θα πραγματοποιηθεί το πανηγύρι της Πετρίνας με παρέα τον τραγουδιστή Σπύρο Κουτσοβασίλη. Ώρα 21:00 είσοδος ελεύθερη.\tΠερισσότερα\nΒραδιές με παραδοσιακούς χορούς στη Σκάλα του Δήμου Ευρώτα την Πέμπτη 9 και Παρασκευή 10 Αυγούστου.\tΠερισσότερα\nΟ Ματθαίος Γιαννούλης στην Απιδιά\nΤο Σάββατο 11 Αυγούστου, μία μοναδική βραδιά με τον Ματθαίο Γιαννούλη στην πλατεία της Απιδιάς. Μαζί του η Ιωάννα Λεγάκη, η Τζοάννα, η Νικολέτα Ξερακιά και όλη η ορχήστρα του…\tΠερισσότερα\nΈκθεση με δημιουργίες ντόπιων καλλιτεχνών στο Ξηροκάμπι\nΑπό τις 5 έως 11 Αυγούστου στο Γυμνάσιο Ξηροκαμπίου θα λειτουργήσει έκθεση με δημιουργίες ντόπιων καλλιτεχνών.\tΠερισσότερα\nΔύο χρόνια απουσίας από τη νύχτα της Μονεμβασιάς ήταν πολλά, για την ιδιοσυγκρασιακή "φιγούρα" της…\tΔιαβάστε...\nΑκόμα κι αν δεν σκοπεύετε να κάνετε τις διακοπές σας στο Μαραθιά, υπάρχει ένας πολύ καλός λόγος για…\tΔιαβάστε...


Οι κεραμικές ψησταριές Primo είναι μια απο τις καλύτερες επιλογές για τους λάτρεις του κάρβουνου και του ξυλόφουρνου. Μέσα σε μια ψησταριά Primo μπορείτε να ψήσετε, να μαγειρέψετε και να καπνίσετε το φαγητό σας εύκολα, γρήγορα και πάνω απο όλα νόστιμα!\nΤο μονο που μπορείτε να χρειαστείτε σαν συντήρηση είναι η αλαγή του θερμομέτρου (για παλαιότερα μοντέλα που είχαν μικρότερο θερμόμετρο) και την αλλαγή της τσόχινης τσιμούχας του κάδου προκειμένου να εξασφαλίσετε την άριστη μόνωσή του.\nΕάν δεν θέλετε να πειραματιστείτε μόνοι σας με αυτές τις αλλαγές το κατάστημά μας μπορεί να το αναλάβει για εσάς στο χώρο σας. Μέσος χρόνος ολοκλήρωσης 30'-60'.\n20€ + ΦΠΑ, για περιοχές που βρίσκονται σε ακτίνα έως 15χλμ απο το κατάστημα. Το κόστος των ανταλλακτικών που θα χρειαστούν δεν συμπεριλαμβάνεται σε αυτή την τιμή και επικοινωνείται πριν την έναρξη των εργασιών.\n30€ + ΦΠΑ, για περιοχές που βρίσκονται σε ακτίνα μεγαλύτερη των15χλμ απο το κατάστημα.Το κόστος των ανταλλακτικών που θα χρειαστούν δεν συμπεριλαμβάνεται σε αυτή την τιμή και επικοινωνείται πριν την έναρξη των εργασιών.


Αισιοδοξία για συμφωνία με Μπουονανότε - ΑΕΚ - SPORT 24\nΑισιοδοξία για συμφωνία με Μπουονανότε\nΕπιμέλεια: Κώστας Τσίλης Δημοσίευση: 08 Αυγ. 2015 06:51\nΔιαβάστε πόσο καιρό δουλεύουν στην ΑΕΚ την περίπτωση του Ντιέγκο Μπουονανότε και που βρίσκονται αυτή τη στιγμή οι διαπραγματεύσεις.\nΗ ΑΕΚ φτάνει όλο κοντά στην ολοκλήρωση μιας μεταγραφής, που έχει αρχίσει ήδη να την ψάχνει από τον περασμένο Απρίλιο και ίσως και πιο νωρίς. Χωρίς η μεταγραφή να έχει (ακόμα) κλείσει οριστικά, η απόκτηση του Ντιέγκο Μπουονανότε από τον Δικέφαλο, μοιάζει πλέον υπόθεση διευθέτησης λίγων παραμέτρων της συμφωνίας.\nΚυρίως με την πλευρά του Αργεντινού μεσοεπιθετικού, καθώς οι συζητήσει με την πλευρά της Γρανάδα, αν δεν υπάρξει κάποια ανατροπή, καταλήγουν στην χρυσή τομή ενός καθεστώτος συνιδιοκτησίας του παίκτη. Βεβαίως η αλήθεια είναι πως ο κύκλος των συζητήσεων ανάμεσα σε Μπουονανότε και ΑΕΚ, εξακολουθεί να συμπεριλαμβάνει και διαπραγματεύσεις του παίκτη με τον ισπανικό σύλλογο. Ωστόσο υπάρχει η αισιοδοξία από την πλευρά της Ένωσης, πως θα υπάρξει άμεσα μια οριστική συμφωνία μ’ όλες τις εμπλεκόμενες πλευρές. Και ο Μπουονανότε θα ντυθεί στα «κιτρινόμαυρα».\nΕδώ και πέντε μήνες\nΆλλωστε είναι μια περίπτωση που η ΑΕΚ την έχει εντοπίσει και την «φλερτάρει» εδώ και περίπου πέντε μήνες. Ο «Νάνος» είναι ένας παίκτης που ήταν και εξακολουθεί να είναι, μια μεταγραφή και ουσίας και εντυπώσεων. Μπορεί να δώσει λύσεις και ποιότητα σ’ όλες τις θέσεις της επίθεσης. Και στα δυο άκρα, αλλά ακόμα και στον άξονα. Ενώ παράλληλα μπορεί με μισή… ενέργεια, να σηκώσει στο πόδι το ΟΑΚΑ. Αυτός άλλωστε ήταν και ένας από τους λόγους που ο κόσμος της ΑΕΚ είχε «λατρέψει» τον Νάτσο Σκόκο. Και οι άνθρωποι του Δικεφάλου ξέρουν πως ο Μπουονανότε, έχει τα τεχνικά χαρακτηριστικά για να γίνει «Υδραυλικός» στη θέση του «Υδραυλικού».\nΣτην ΑΕΚ είχαν βάλει ψηλά στην μεταγραφικά τους λίστα τον «Νάνο» από τον Απρίλιο. Αλλά υπάρχουν δυο σημαντικοί λόγοι που έφτασαν Αύγουστος για να «φορτσάρουν» προκειμένου να τον αποκτήσουν. Ο πρώτος είχε να κάνει με την Κίλμες αλλά και με την Γρανάδα. Στην ΑΕΚ έπρεπε να περιμένουν να διαπιστώσουν και τις προθέσεις του συλλόγου της Αργεντινής, στο οποίο ο Μπουονανότε είχε παραχωρηθεί δανεικός, αλλά και τις προθέσεις της ισπανικής ομάδας στην οποία ανήκε (και ανήκει ακόμα) ο παίκτης. Όσο για τον δεύτερο λόγο, αυτός αφορά την πρόθεση της ΑΕΚ να δώσει χρόνο στην υπόθεση Σκόκο. Και όταν αυτή «έληξε» οριστικά, ο «Νάνος» μπήκε ξανά σε απόλυτη προτεραιότητα. Αφού ήδη είχε φύγει από την Κίλμες και αφού ήδη στην Γρανάδα είχαν αποφασίσει να μην τον κρατήσουν.


ΔΝΤ: Το κλείσιμο της β' αξιολόγησης εξαρτάται κυρίως από τους Ευρωπαίους εταίρους\nΔΝΤ: Το κλείσιμο της β’ αξιολόγησης εξαρτάται κυρίως από τους Ευρωπαίους εταίρους\n26-01-2017 - 20:26μμ\nΟ αναπληρωτής εκπρόσωπος Τύπου του ΔΝΤ, Ουίλιαμ Μάρεϊ, μιλώντας στην προγραμματισμένη ενημέρωση προς τους δημοσιογράφους, επέστρεψε το… μπαλάκι στους Ευρωπαίους εταίρους της Ελλάδας, αναφορικά με τη β’ αξιολόγηση, τονίζοντας ότι το κλείσιμό της εξαρτάται κατά κύριο λόγο από αυτούς. Παράλληλα, επανέλαβε ότι το Διεθνές Νομισματικό Ταμείο συμμετέχει πλήρως στο ελληνικό πρόγραμμα.\nΟ ίδιος πάντως απέφυγε να προσδιορίσει τον χρόνο κατά τον οποίο το ΔΝΤ θα λάβει την οριστική του απόφαση για τη χρηματοδοτική του συμμετοχή ή μη, στο ελληνικό πρόγραμμα.\nΑρκέστηκε να εκφράσει την ελπίδα ότι τούτο θα γίνει το συντομότερο δυνατό.\nΜάλιστα αποσυνέδεσε την απόφαση αυτή από τις επερχόμενες εκλογές σε συγκεκριμένες χώρες της ΕΕ.\n«Το ελληνικό χρέος δεν μπορεί να θεωρηθεί βιώσιμο, ακόμη κι αν υιοθετηθεί το δημοσιονομικό μονοπάτι που προτείνει ο Β. Σόιμπλε», δηλαδή για πρωτογενή πλεονάσματα ύψους 3,5% για περίοδο δέκα ετών. Αυτό αναφέρει, σύμφωνα με πληροφορίες, ρητά και κατηγορηματικά, η έκθεση για τη βιωσιμότητα του χρέους που θα παρουσιαστεί στη συνεδρίαση του εκτελεστικού συμβουλίου του Ταμείου στις 6 Φεβρουαρίου.\nO Μάρεϊ επανέλαβε ότι στο ΔΣ του Ταμείου, το οποίο είναι αρμόδιο για να αποφασίσει τη συμμετοχή του ΔΝΤ στο ελληνικό πρόγραμμα, θα πρέπει «να βγαίνουν τα νούμερα του προγράμματος». Ωστόσο, σύμφωνα με πληροφορίες στην έκθεση βιωσιμότητας του ΔΝΤ, αναφέρεται πως ακόμη κι αν τηρηθεί μέχρι κεραίας το πρόγραμμα και πάλι το χρέος δεν πρόκειται να καταστεί βιώσιμο. Σύμφωνα με το ΔΝΤ απαιτείται σημαντική αναδιάρθρωση των όρων όλων των δανείων προς την Ελλάδα αφού οι δημοσιονομικές ανάγκες και το δημόσιο χρέος της χώρας πολύ σύντομα “θα δημιουργήσουν ένα εκρηκτικό μείγμα”.\nΤέλος, ο κ. Μάρεϊ απέφυγε να σχολιάσει την πρόσφατη απόφαση του αμερικανού πρόεδρου, Ντόναλντ Τράμπ, να αποχωρήσει από τη Συμφωνία Εμπορίου των χωρών του Ειρηνικού, τονίζοντας ωστόσο ότι το ΔΝΤ εκτιμά ότι το διεθνές εμπόριο αποτελεί «ατμομηχανή» για την ανάπτυξη της παγκόσμιας οικονομίας.


FIBA WORLD CUP | ΕΛΛΑΔΑ - ΗΠΑ (pregame) - City Channel - Your city television\nH ώρα της Εθνικής έφτασε. Στις 15:30 η Ελλάδα θα αντιμετωπίσει τις ΗΠΑ στην πόλη Σεντζέν για την 1η αγωνιστική…\nH ώρα της Εθνικής έφτασε. Στις 15:30 η Ελλάδα θα αντιμετωπίσει τις ΗΠΑ στην πόλη Σεντζέν για την 1η αγωνιστική του 2ου γύρου του Παγκοσμίου Κυπέλλου και όλα δείχνουν ότι αυτό το παιχνίδι θα καθορίσει σε μεγάλο βαθμό και την μετέπειτα πορεία της Ελλάδας στην διοργάνωση.\nΗ ομάδα του Θανάση Σκουρτόπουλου θα παραταχθεί πλήρης και με καλή ψυχολογία μετά τη νίκη-πρόκριση επί της Νέας Ζηλανδίας, ωστόσο ξέρει καλά ότι θα πρέπει να κρύψει κάτω από το… χαλί όλες τις αδυναμίες της στον σημερινό αγώνα. Κόντρα στους Αμερικανούς, άλλωστε, δεν έχει την πολυτέλεια για λάθος. Θα πρέπει να κάνει μία εμφάνιση που να πλησιάσει στο 100% του παιχνιδιού της. Κι ας βρει μία ομάδα που έχει αρκετά προβλήματα.\nCategories: News, Sports Tags: FIBA WORLD CUP, Ελλάδα, ΗΠΑ


Ορθογράφος: Σκίσιμο μνημονίου και μισθός κάθε μήνα δεν γίνεται…\nΠρώτον, επειδή η μάζα ψηφοφόρων που, μετακινούμενη, αναδιέταξε το πολιτικό σκηνικό, ξεμένει από παραισθησιογόνα.\nΟλο και περισσότεροι, ιδίως συνταξιούχοι και δημόσιος τομέας, ο προνομιακός χώρος του ΣΥΡΙΖΑ, συνειδητοποιούν ότι δεν γίνεται και να σκίζεις τα μνημόνια και να πληρώνεσαι κάθε πρώτη και δεκαπέντε σε ευρώ.\nΩς αντιμνημονιακά καταφύγια απέμειναν τα κόμματα των άκρων, που, όμως, επαγγέλλονται τη διεθνή απομόνωση.\nΑρκετοί είναι διατεθειμένοι να αδιαφορήσουν για το έλλειμμα δημοκρατίας της Ακρας Αριστεράς και της Ακρας Δεξιάς, αλλά πολύ λιγότεροι είναι πρόθυμοι να τις ακολουθήσουν στο φρενοκομείο.\nΔεύτερον, η αντιπολίτευση και να θέλει δεν μπορεί να υποσχεθεί τον ουρανό με τ' άστρα. Νέα Δημοκρατία, ΠΑΣΟΚ, Ποτάμι, δεν θα δημιουργήσουν στρατούς «αγανακτισμένων», δεν θα μιλήσουν για «προδότες» και δεν θα κρυφτούν σε μια ψηφοφορία όπου ζητούμενο θα είναι η παραμονή της χώρας στο ευρώ.\nΤρίτον, η διαχείριση της αναστροφής γίνεται με τρόπο που κολακεύει τη «γαλαρία». Κατασχέσεις γερμανικής περιουσίας, επιτροπή για το «επονείδιστο χρέος», θα πληρώσουμε τους δανειστές με αέρα, βαρουφακισμοί, εθνολαϊκισμός, γενικώς θέατρο και φουστανέλα.\nΛίγοι συνειδητοποιούν ότι κάθε μέρα που περνάει, η πραγματική οικονομία επιδεινώνεται.\nΟπως και αν τελειώσει αυτή η ιστορία, το κοινό των ΑΝΕΛ και του ΣΥΡΙΖΑ θα μείνει ικανοποιημένο, επειδή «τουλάχιστον, αυτοί διαπραγματεύτηκαν».\nΤέταρτον, οι εσωτερικές τριβές απορροφώνται.\nΟι ρόλοι μεταξύ των ομάδων ενδιαφερόντων έχουν μοιραστεί, ο Καμμένος έχει το κουβαδάκι του, ο Λαφαζάνης το δικό του, o Πανούσης το δικό του, και παίζουν σε χωριστές παραλίες, χωρίς να ενοχλούν ο ένας τον άλλον.\nΤο πολύ πολύ να περισσέψουν κάτι τροτσκιστές και κάτι μαοϊκοί…\nΕστω κι έτσι, όμως, είναι η πρώτη φορά που υπάρχει κοινοβουλευτική πλειοψηφία για μεταρρυθμίσεις.\nΕίναι η μεγάλη ευκαιρία.\nΟ συνδυασμός επανάστασης και επαιτείας δεν μπορεί να πάει μακριά και, επιτέλους, η Ελλάδα πρέπει να γίνει κανονική ευρωπαϊκή χώρα.\nΜόνο που, ακόμη και σήμερα, η κυβέρνηση θεωρεί «κόκκινη γραμμή» να μην καταργηθούν οι συντάξεις στα πενήντα παρά κάτι. Και η διάταξη για να σταματήσουν οι έλεγχοι των πλαστών πιστοποιητικών στο Δημόσιο παίρνει το δρόμο για τη Βουλή.\nΟπως φαίνεται, έχει και η ΠΟΕ – ΟΤΑ το κουβαδάκι της σ' αυτήν την κυβέρνηση. Και η ΑΔΕΔΥ, εννοείται…


Entrepreneurship Beyond Silicon Valley: The Greek Story | IEEE SB UOWM\nIEEE SB UOWM / SB News / Entrepreneurship Beyond Silicon Valley: The Greek Story\nθα θέλαμε να σας ενημερώσουμε για ένα online course που αφορά την επιχειρηματικότητα στην Silicone Valley. Το course θα υλοποιηθεί στην πλατφόρμα της Coursera και είναι δωρεάν για όλους.\nΦέτος την άνοιξη θα έχετε την ευκαιρία να παρακολουθήσετε το διαδικτυακό μάθημα “Beyond Silicon Valley: Entrepreneurship in Transitioning Economies” που απευθύνεται σε σπουδαστές, φοιτητές και νέους επιχειρηματίες απ΄όλο τον κόσμο. Για πρώτη φορά, ένα Μαζικό Ανοικτό Διαδικτυακό Μάθημα (Massive Open Online Course – MOOC) από τη πλατφόρμα Coursera θα έχει υλικό σχεδιασμένο ειδικά για το Ελληνικό κοινό.\nΤο μάθημα είναι δωρεάν και ανοικτό σε όλους. Δεν πρόκειται για ένα ακαδημαϊκό μάθημα, αλλά μια σειρά από ενδιαφέρουσες παρουσιάσεις και συζητήσεις με επιχειρηματίες, συμβούλους, αναλυτές και ειδικούς του επιχειρηματικού χώρου. Για έξι εβδομάδες, από τις 28 Απριλίου έως τις 9 Ιουνίου, οι συμμετέχοντες θα πάρουν απλές, πρακτικές συμβουλές και πληροφορίες για το ξεκίνημα μιας επιχείρησης και την ανεύρεση κεφαλαίου. Το κυρίως υλικό θα είναι διαθέσιμο και στα αγγλικά και στα ελληνικά.\nΓια ακόμη περισσότερες πληροφορίες και εγγραφές επισκευτείτε τον σύνδεσμο: http://goo.gl/9QxVAb


ΣΥΡΙΖΑ-ΠΣ: Θα απαντήσει για τα φέσια στις τράπεζες ή θα κρυφτεί σαν κοινός μπαταχτσής ο κ. Μητσοτάκης; - Ola15.gr\nΧ. Σπίρτζης: H αστυνομία εισέβαλε στο Αριστοτέλειο στήνοντας μια αναχρονιστική, αστυνομική “υπερπαραγωγή”.\n11/03/2021 Ο Χρήστος Σπίρτζης Βουλευτής Α΄ Ανατολικής Αττικής και Tομεάρχης Προστασίας του […]\nΕπιλογές συντάκτη 1 15 Ιουνίου, 2021\nΜΕΡΑ25:Τα αρνητικά επιτόκια για τα οποία πανηγυρίζει η Μητσοτάκης Α.Ε. απλώς προοιωνίζουν τη συνέχιση της ύφεσης και νέα λιτότητα\nΙούνιος 15,2021 Σχόλιο Γραφείου Τύπου του κοινοβουλευτικού κόμματος ΜΕΡΑ25 “Οι […]


ΝΥΧΤΕΡΙΝΟΣ ΔΙΑΒΑΤΗΣ – Αλέξανδρος Κεφαλάς, Εκδόσεις Λέμβος, 2014 ::\nHome > ΝΥΧΤΕΡΙΝΟΣ ΔΙΑΒΑΤΗΣ – Αλέξανδρος Κεφαλάς, Εκδόσεις Λέμβος, 2014\nΝΥΧΤΕΡΙΝΟΣ ΔΙΑΒΑΤΗΣ – Αλέξανδρος Κεφαλάς, Εκδόσεις Λέμβος, 2014\nΝοέμβριος κι επιστροφή στο διήγημα. Αυτή τη φορά με τη συλλογή διηγημάτων του Αλέξανδρου Κεφαλά “Νυχτερινός διαβάτης”, που κυκλοφόρησε το 2014 από τις εκδόσεις Λέμβος.\nΟ Αλέξανδρος Κεφαλάς έκανε την εμφάνισή του στη λογοτεχνία το 2007 με το βιβλίο “Η Αγγλίδα Κυρία” από τις Εκδόσεις Διόπτρα. Εγώ ήρθα σε επαφή με το έργο του μέσα από το διήγημα “Hermes Baby” το οποίο ήταν μια από τις “9 ώρες στα Εξάρχεια”, το συλλογικό έργο που κυκλοφόρησε το 2016 από τις ίδιες Εκδόσεις.\nΜε αφορμή το διήγημα αυτό, άρχισα να ψάχνω το έργο του. Πρώτη στάση ήταν τα “Μικρά Βιογραφικά”, μια σειρά υπέροχων μικρών βιογραφιών (Τζέιν Όστεν, Ελίζαμπεθ Γκάσκελ κ.ά.). Και ένα μεσημέρι του Αυγούστου κι ενώ βρισκόμουν στις Εκδόσεις Λέμβος αναζητώντας βιβλία για τον Αύγουστο, ήρθε στα χέρια μου και η συλλογή διηγημάτων “Νυχτερινός Διαβάτης”. Πρόκειται για μια συλλογή δέκα ιστοριών, “…δέκα αστικές αφηγήσεις” όπως διαβάζουμε και στο εξώφυλλο του βιβλίου. Δέκα ιστορίες ανθρώπων που με κράτησαν μαζί τους από την αρχή (Η μαρμαρένια κόρη) μέχρι την τελευταία (Νυχτερινός διαβάτης).\nΟ Αλέξανδρος Κεφαλάς επιλέγει προσεκτικά τα θέματά του και στήνει με εξαιρετικό τρόπο το σκηνικό των ιστοριών του. Με γλώσσα που ρέει και λέει αλήθειες, μας παρασέρνει στο φόβο, τη μοναξιά, τα αδιέξοδα των σχέσεων, των επιλογών, στην απώλεια, στην υποκρισία… Μας βάζει δηλαδή στον κόσμο των ηρώων του και μας κάνει κομμάτι όσων καλούνται να αντιμετωπίσουν. Κι όλα αυτά με φόντο το σύγχρονο αστικό τοπίο.\nΜέσα από τα δέκα διηγήματα ο συγγραφέας καταπιάνεται με θέματα που αφορούν την ελληνική κοινωνία και δίνει τη δική του εκδοχή. Προσωπικά θεωρώ πως η συλλογή διηγημάτων “Νυχτερινός Διαβάτης” θα σας κρατήσει όμορφη παρέα και θα σας κάνει να προβληματιστείτε ή να δείτε και μια άλλη πλευρά της ζωής που περνάει δίπλα μας. Εύχομαι σύντομα να το συγκεκριμένο βιβλίο να βρίσκεται και στη δική σας βιβλιοθήκη.\nΖητήστε τις ποιητικές συλλογές\n"ΣΩΜΑΤΑ" και "Ν΄ ΑΝΤΕΧΩ"\nΗ ποιητική συλλογή Ν` αντέχω περιέχει τη φθορά που ο χρόνος προκαλεί στις σχέσεις των ανθρώπων, τον πόνο του τέλους, τον θυμό της αποτυχίας, τη θλίψη της μοναξιάς μα και την ελπίδα για να μπορεί η ψυχή ν` αντέχει. Η συγγραφή των δεκαπέντε ποιημάτων αποτέλεσε λύτρωση για την ψυχή μου και θα είμαι ευτυχής αν κάποιο από αυτά λυτρώσει και τη δική σας ψυχή.


Αντίσταση στις γειτονιές!: Εκλογές στο Εθνικό Τυπογραφείο\nΕκλογές στο Εθνικό Τυπογραφείο\nΟι εκλογές για το Δ.Σ. και το συνέδριο της ΟΣΥΠΕΣΔΔΑ μας βρίσκουν σε μια ιδιαίτερα κρίσιμη φάση. Η τελευταία διετία πέρασε πολύ δύσκολα για όλους μας και όχι μόνο εντός των τειχών του Εθνικού Τυπογραφείου. Η κυβέρνηση ΣΥΡΙΖΑ- ΑΝΕΛ έχει φορτώσει στη πλάτη μας άλλα δύο μνημόνια, χιλιάδες σελίδες αντιλαϊκών μέτρων και ακολουθούν η κινητικότητα, η αξιολόγηση και πολλά άλλα. Η κατάσταση στη περιοχή μας, αλλά και διεθνώς, γίνεται όλο και πιο επικίνδυνη. Το συνδικαλιστικό κίνημα βρίσκεται σε κρίση και η απογοήτευση διαδέχεται την αδράνεια και την ακινησία. Το σίγουρο είναι ότι δεν έχουμε να περιμένουμε τίποτα από κανέναν και όποια κυβέρνηση έρθει θα είναι σίγουρα χειρότερη από την προηγούμενη και αν πραγματικά θέλουμε κάτι να αλλάξει πρέπει να το κάνουμε εμείς. Στεκόμαστε πραγματικά σε ένα κρίσιμο σταυροδρόμι όπου πρέπει να ξαναβρούμε τον βηματισμό και τον προσανατολισμό μας. Ζήτημα που, αν και συγκαλυμμένα, απασχολεί και τίθεται και στις εκλογές του ΣΠΕΤ:\nστις 10:43 μ.μ. από Αντίσταση στις γειτονιές θέματα: εθνικο τυπογραφειο, εργαζομενοι, F


Χριστίνα Μπόμπα: Η φωτογραφία και το δημόσιο "ευχαριστώ" στον άνθρωπο που τη βοήθησε να μείνει έγκυος | fthis.gr\nΧριστίνα Μπόμπα: Η φωτογραφία και το δημόσιο "ευχαριστώ" στον άνθρωπο που τη βοήθησε να μείνει έγκυος\n- Τελευταία ενημέρωση: 30/07/2021, 15:15\nΣτις 23 Ιουνίου η Χριστίνα Μπόμπα έγινε για πρώτη φορά μαμά, καθώς έφερε στον κόσμο τα δίδυμα κοριτσάκια της.\nΗ σύζυγος του Σάκη Τανιμανίδη αντιμετώπισε αρκετές δυσκολίες μέχρι να μείνει έγκυος, ωστόσο τα κατάφερε με τη βοήθεια της εξωσωματικής.\nΗ Χριστίνα Μπόμπα το απόγευμα της Πέμπτης επισκέφτηκε τον γιατρό που τη βοήθησε να ζήσει το θαύμα της μητρότητας και μέσω ανάρτησής της στα instastories τον ευχαρίστησε δημόσια.\n«Με ρωτάτε πολύ συχνά για το κέντρο και το γιατρό που επιλέξαμε για την εξωσωματική. Δεν πρόκειται για διαφήμιση, αλλά για βαθιά εκτίμηση στον κ. Μαστρομηνά, έναν άνθρωπο που μας βοήθησε να κάνουμε το όνειρό μας πραγματικότητα και ήταν δίπλα μας καθ’ όλη τη διάρκεια» έγραψε η Χριστίνα Μπόμπα.\nΗ ίδια στις αρχές Ιουνίου δήλωνε για την απόφασή της να κάνει εξωσωματική: «Η απόφαση της εξωσωματικής για εμάς ήρθε μετά από αλλεπάλληλες προσπάθειες επί τρία χρόνια. Ξέρω πως υπάρχουν γυναίκες και ζευγάρια που έχουν πολύ περισσότερες δυσκολίες από εμάς και πως κάθε ζευγάρι έχει το δικό του δύσκολο δρόμο. Θεωρώ πως αυτές οι ιστορίες είναι πολύ σημαντικό να μοιράζονται – και για να ξέρουμε όσοι το περνάμε πως δεν είμαστε μόνοι, αλλά και επειδή ακόμα και στο 2021 αυτά τα θέματα μπορεί να θεωρούνται από κάποιους ταμπού, πράγμα το οποίο δεν καταλαβαίνω καθόλου. Μόλις ανακοινώσαμε την εγκυμοσύνη, και επειδή υπήρχε μια αναφορά στη δυσκολία που αντιμετωπίσαμε, έλαβα πάρα πολλά μηνύματα από γυναίκες που προσπαθούσαν να κάνουν μωρό και θεωρούσαν ταμπού το να μην μπορούν να τα καταφέρουν. Εγώ, πάντως, θα έλεγα σε όλες τις γυναίκες που το θέλουν πολύ να συνεχίσουν να προσπαθούν και να τολμούν να δοκιμάζουν όλες τις μεθόδους που υπάρχουν. Είτε μιλάμε για υποβοηθούμενη γονιμοποίηση, όπως και η εξωσωματική, είτε μιλάμε για υιοθεσία, που και εκεί βέβαια υπάρχουν τεράστιες διαδικασίες για να τα καταφέρεις.\nΕπειδή είμαστε μικροί και δεν είχαμε κάποιο πολύ σοβαρό πρόβλημα που θα απέκλειε τις πιθανότητες να κάνουμε παιδί, δεν είχαμε μπει στη διαδικασία να σκεφτούμε εναλλακτικές. Αλλά, ναι, αν δεν έμενα έγκυος θα υιοθετούσαμε. Ή μπορεί και να υιοθετήσουμε στο μέλλον έτσι κι αλλιώς. Είναι μια μεγάλη και σπουδαία απόφαση, αλλά όλα τα παιδιά του κόσμου χρειάζονται γονείς και θαυμάζω απεριόριστα όσους προχωρούν σε αυτό το βήμα».\nΧριστίνα Μπόμπα: Εξηγεί τον λόγο που πηγαίνει τις κόρες της βόλτα μία-μία\nΧριστίνα Μπόμπα: Η απάντηση της για το αν σκέφτεται να κάνει τρίτο παιδί\nΧΡΙΣΤΙΝΑ ΜΠΟΜΠΑ ΓΙΑΤΡΟΣ


Από τον Πλεύρη στον Κυριάκο\nΓρηγόρης Καραγιαννίδης (17)\nΙμπράμ Ονσούνογλου (14)\nΣτο πρόσφατο 12ο Συνέδριο της Νέας Δημοκρατίας εκλέχτηκε ως μέλος της Πολιτικής Επιτροπής ο Αχιλλέας Λιούλιας, ο οποίος έλαβε 309 ψήφους και κατέλαβε την 11η θέση μεταξύ των 150 υποψηφίων που τελικά εκλέχτηκαν. Η θέση που κατέχει στο κόμμα ο κ. Λιούλιας είναι «Αναπληρωτής Γραμματέας Οικουμενικού Ελληνισμού».\nΤην ίδια θέση κατείχε και τον Απρίλιο του 2016, όταν είχε και πάλι εκλεγεί μέλος της Πολιτικής Επιτροπής στο 10ο συνέδριο του κόμματος της αξιωματικής αντιπολίτευσης. Μάλιστα τότε είχε έρθει δεύτερος στις προτιμήσεις των συνέδρων, συγκεντρώνοντας 560 ψήφους.\nΗ αξιοσημείωτη επίδοση του κ. Λιούλια ερμηνεύτηκε από ορισμένα μέσα ενημέρωσης σε υποστήριξη από τον πρώην γραμματέα της Ν.Δ. Ανδρέα Παπαμιμίκο, αλλά ο ίδιος έσπευσε να διαψεύσει την εικασία αυτή και να δηλώσει πίστη στην παράδοση του Κωνσταντίνου Μητσοτάκη.\nΕίναι γεγονός ότι ο κ. Λιούλιας διατηρεί πολύ στενούς δεσμούς με την οικογένεια Μητσοτάκη, ενώ τον τελευταίο καιρό έχει αναφερθεί το όνομά του και σε σχέση με την υπόθεση της Energa-Hellas Power, εφόσον είναι πατριός του εμπλεκόμενου επιχειρηματία B. Μηλιώνη, αλλά και κουμπάρος του κ. Αλ. Δημητριάδη, ο οποίος διετέλεσε δικηγόρος του Αρ. Φλώρου, αλλά και σύμβουλος του θείου του, δηλαδή του Κυρ. Μητσοτάκη. Η υπόθεση της Energa αναμένεται να εξεταστεί σε δεύτερο βαθμό στις 15 Ιανουαρίου.\nΣτην οργάνωση του Πλεύρη\nΤο ιδιαίτερο στοιχείο στην περίπτωση του κ. Λιούλια είναι ότι η είσοδός του στην πολιτική έγινε σε πολύ νεαρή ηλικία, αλλά με κάθε άλλο παρά «φιλελεύθερες αρχές». Όπως προκύπτει από σύνολο έγγραφων ντοκουμέντων, υπήρξε βασικό στέλεχος της νεοναζιστικής οργάνωσης του Πλεύρη «Κόμμα 4ης Αυγούστου» (Κ4Α), η οποία έπαιξε ιδιαίτερο ρόλο τόσο στην προετοιμασία του πραξικοπήματος της 21ης Απριλίου 1967 όσο και κατά τη διάρκεια της δικτατορικής διακυβέρνησης. Στελέχη της οργάνωσης μετείχαν στη σφαγή του Πολυτεχνείου, στο πλάι των χουντικών δυνάμεων καταστολής, ενώ κάποια από αυτά αναμείχθηκαν τα χρόνια της Μεταπολίτευσης στις τρομοκρατικές βομβιστικές ενέργειες.\nΑπό τη μήτρα της ίδιας οργάνωσης ξεπήδησαν ένας από τους πιο ονομαστούς δολοφόνους του Πολυτεχνείου (ο Ηλίας Τσιαπούρης), ένας από τους πιο γνωστούς νεοφασίστες της Μεταπολίτευσης με πολύχρονη φυλάκιση για τρομοκρατική βομβιστική δράση (ο Αριστοτέλης Καλέντζης) αλλά και ο ιδρυτής της πιο πετυχημένης μεταπολεμικής ναζιστικής οργάνωσης (ο Νίκος Μιχαλολιάκος).\nΟ Αχιλλέας Λιούλιας εμφανίζεται να μετέχει με ηγετικό ρόλο στην οργάνωση του Πλεύρη τουλάχιστον από το 1970. Σε απόρρητο έγγραφο του Γραφείου Εθνικής Ασφαλείας της Διεύθυνσης Χωροφυλακής Βοιωτίας προς το Υπουργείο Δημοσίας Τάξεως (αρ. πρωτ. 5/16/6, 15.6.1970) με θέμα «Κυκλοφορία εφημερίδος “4η Αυγούστου” και βιβλίων “Η Κοσμοθεωρία του Εθνικισμού” και “Μετακομμουνισμός” του Κ. Πλεύρη», διαβάζουμε:\n«Την 20ήν ώραν της 11.6.70 αφίχθησαν εν Σχηματαρίω εξ Αθηνών, δι’ ιδιωτικού αυτοκινήτου οι α) Δημόπουλος Δημήτριος, γεν. 1939, Μηχανολόγος, Δημοτικός Σύμβουλος Αθηνών, β) Τζέλας Σταύρος, γεν. τω 1932, γ) Λιούλιας Αχιλλεύς-Σπυρίδων, γεν. 1952 εις Αθήνας, σπουδαστής Ιατρικής.\nΤην άφιξιν των ανωτέρω ενέμεναν οι Μ.Α., Π.Χ., Π.Χρ., Δ.Δ. και Δ.Γ., άπαντες κάτοικοι Σχηματαρίου, εθνικόφρονες εις το εκείσε καφενείον Γ.Π. Εις το Α.Τ. Σχηματαρίου εδήλωσαν ότι μετέβησαν εκείσε δι’ επίσκεψιν του Μ.Α. αφ’ ενός και διά να διαφημίσουν τα εν θέματι έντυπα εφ’ ετέρου.\nΠαρέμειναν εις Σχηματάριον μέχρι της 22ας ώρας της αυτής ότε ανεχώρησαν δι’ Αθήνας. Κατά το διάστημα της 2ώρου παραμονής των εκείσε δεν εσημείωσαν τι το ύποπτον, αλλ’ αντιθέτως εξεφράσθησαν υπέρ της Εθνικής Κυβερνήσεως. Εδώρησαν ανά έν εκ των εν θέματι εντύπων εις τα αναφερόμενα πρόσωπα. Επίσης εδώρησαν ανά έν των εντύπων τούτων και εις τον Δ/ντήν του Α.Τ. Σχηματαρίου».\nΤο διαβιβαστικό έγγραφο περιγράφει ως εξής τις διαπιστώσεις της Χωροφυλακής:\n«Η Δ.Χ. Βοιωτίας ανέφερεν ότι την 11.6.1970 μετέβησαν εις Σχηματάριον αντιπρόσωποι της εφημερίδος “4η Αυγούστου” προς συνάντησιν φίλων και διαφήμισιν τόσον της εφημερίδος ταύτης όσον και των βιβλίων άτινα εκδίδει ο Κ. Πλεύρης, αντικομμουνιστικού περιεχομένου. Υπό Υ.Γ.Α. [Υπηρεσία Γενικής Ασφαλείας] Αθηνών να αναφερθή αν δρα ενταύθα παραλλήλως και οργάνωσις υπό την ανωτέρω επωνυμίαν καθ’ όσον ο εκ των αντιπροσώπων της Λιούλιας Αχιλλεύς φέρεται ως ο “Τοπικός Αρχηγός”, εις γενομένην επί βιβλίου αφιέρωσιν» (16.6.1970).\nΑυτή η «αφιέρωση» αναφέρεται και στο έγγραφο της Γεν. Διευθύνσεως Εθνικής Ασφαλείας προς την ΥΓΑ Αθηνών, από την οποία ζητείται να αναφέρει αν υφίσταται και δραστηριοποιείται «οργάνωσις υπό την ανωτέρω ή ετέραν επωνυμίαν, καθ’ όσον ο Λιούλιας Αχιλλεύς, δωρήσας έν αντίτυπον του βιβλίου Κ. Πλεύρη “Ο Μετακομμουνισμός”, κάτω της ιδιοχείρου αναγραφείσης αφιερώσεως “εις τον αγαπημένο μου θείο και άξιο συνεργάτη, Α. Λιούλιας”, ετέθη υπ’ αυτού έντυπος εξ ελαστικού σφραγίς έχουσα άνωθεν το σήμα “Ω” και κάτωθι αυτού τας λέξεις “Αχιλλεύς Λιούλιας, Τοπικός Αρχηγός”» (αρ. πρωτ. 9141/143554, 19.6.1970).\nΑσφαλώς ξενίζει τον σημερινό αναγνώστη το γεγονός ότι η Ασφάλεια και η Χωροφυλακή παρακολουθούσαν την περίοδο της δικτατορίας ακόμα και την οργάνωση του Πλεύρη. Αλλά αυτό ήταν το χαρακτηριστικό του χουντικού καθεστώτος: μια απόλυτη αστυνομοκρατία. Ειδικά η οργάνωση «Κ4Α» και ο αρχηγός της βρίσκονταν υπό παρακολούθηση επειδή επιχειρούσαν να επιβάλουν τη δική τους «εθνικοσοσιαλιστική» ατζέντα στο καθεστώς, μέσω του πιο σκληρού πραξικοπηματία, του Ιωάννη Λαδά. Ο Πλεύρης υπήρξε επικεφαλής του ιδιαίτερου γραφείου του Λαδά και διατηρούσε προσωπική σχέση με τον Παπαδόπουλο, ενώ δίδασκε και στη Σχολή Αξιωματικών της Αστυνομίας και Γενικής Μορφώσεως του ΓΕΣ.\nΤη σχέση του κ. Λιούλια με την οργάνωσή του επιβεβαιώνει και ο Πλεύρης, ο οποίος σε αυτοβιογραφικό του πόνημα τον αναφέρει μεταξύ των τεσσάρων ηγετικών στελεχών του «Κ4Α» που συνέλαβε η ΕΣΑ του Ιωαννίδη στις 29.5.1974 (οι άλλοι ήταν ο Δενδρινός, ο Κόμπης και ο Μεταξογένης). Βέβαια οι «τεταρταυγουστιανοί» ως «υπερεθνικόφρονες» δεν είχαν τη σκληρή αντιμετώπιση των αντιστασιακών και φυσικά δεν υπέστησαν βασανιστήρια. Ο Πλεύρης υποστηρίζει ότι έγινε φίλος με τον ανακριτή του και προσθέτει: «Οι φύλακές μας ήταν εικοσάχρονα χωριατόπαιδα που τα εκοροϊδεύαμε. […] Ο ιατρός Λιούλιας επραγματοποίει συνδυασμούς φαρμάκων κι έριχνε την πίεσή του κι όλο τον μετέφεραν έξω. Ο Μεταξογένης τους ηνώχλει, επειδή άφησε μουστάκι Χίτλερ» (Κ.Α. Πλεύρης, «Γεγονότα 1965-1974», Αθήνα 2009, σ. 589-591).\nΤο γιατί έγιναν αυτές οι συλλήψεις, δεν έχει διευκρινιστεί πλήρως. Ο Πλεύρης θεωρεί ότι αιτία ήταν οι αντιεβραϊκές του θέσεις, ενώ ισχυρίζεται ότι ο Ιωαννίδης τού είπε (το 1977) πως φοβόταν ότι «συνωμοτούσε με Παλαιστινίους για να τον δολοφονήσει» (ό.π., σ. 703).\nΟ συγγραφέας μιας απολογητικής βιογραφίας του Ιωαννίδη ισχυρίζεται ότι ο Ιωαννίδης τού ανέφερε πως οι συλληφθέντες είχαν επαφές με τη Λιβύη, η οποία είχε τότε ταχθεί «υπέρ της Τουρκίας» (Ανδρέας Σταθόπουλος, «Ο στρατηγός Δημήτριος Ιωαννίδης», σ. 62-63). Σημειωτέον ότι, πέραν των μελών του «Κ4Α» είχαν συλληφθεί και ορισμένοι άλλοι ακροδεξιοί, όπως ο Δημήτριος Ναστούλης (επικεφαλής της «Νέας Τάξης» και στη συνέχεια της «Εθνικοσοσιαλιστικής Οργάνωσης»), ο οποίος είχε σχέσεις με τη Λιβύη, όπως και ο Πλεύρης.\nΟι καταγγελίες της Μεταπολίτευσης\nΤα στοιχεία για τη δράση του Λιούλια που είχαν συγκεντρωθεί από το πρώτο δημοκρατικά εκλεγμένο Δ.Σ. των φοιτητών της Ιατρικής δημοσιεύτηκαν στο 16σέλιδο «Ενημερωτικό Δελτίο» που κυκλοφόρησε τον Φεβρουάριο του 1975. Μεταξύ άλλων αναφέρονται τα εξής:\n«Στην 1η κατάληψη της Νομικής ο Λιούλιας βρισκόταν μαζί με αξιωματικούς της Ασφάλειας και προκαλούσε δημοκράτες φοιτητές. Στη 2η κατάληψη βρισκόταν εκεί, μαζί με ομάδα τραμπούκων και έδερναν και κατέδιδαν φοιτητές στην Ασφάλεια. Ισχυριζόταν ότι κατά τη διάρκεια των γεγονότων της νύχτας του Πολυτεχνείου βρισκόταν σ’ αυτοκίνητο, απ’ όπου πυροβολούσαν διαδηλωτές. Στις 9 Οκτωβρίου είδαν τον Λιούλια στο σπίτι του Ι. Λαδά. Με το πρόσχημα της ίδρυσης Ελληνο-Αραβικού συλλόγου έφερε συνάδελφο στην Ασφάλεια, όπου του έγινε πρόταση να γίνει χαφιές. Συναναστρεφόταν τους ασφαλίτες της Σχολής (Χριστάκη, Σωτηρόπουλο, κ.ά.) και τον είδαν μαζί τους σε συγκέντρωση στο Πολυτεχνείο.\nΣυνάδελφος, κατά τη διάρκεια της σύλληψής της, είδε τον Λιούλια στα γραφεία του Σπουδαστικού της Ασφάλειας. Επιχείρησε να οργανώσει συναδέλφους στη φασιστική οργάνωση “4η Αυγούστου”, προπαγάνδιζε τον φασισμό και τον Ιωαννίδη. Στην Ιατρική Σχολή οπλοφορούσε και έδειχνε διάφορα όπλα (πιστόλι, σφαίρες, στιλέτο) σε συναδέλφους.\nΙσχυριζόταν ότι ήταν αξιωματικός της ΚΥΠ, της ΕΣΑ και έδειχνε σχετικές ταυτότητες σε συναδέλφους. Απειλούσε συναδέλφους, λέγοντας ότι έχει φακέλους για τη δραστηριότητα όλων των φοιτητών. Τασσόταν ανοιχτά υπέρ της επέμβασης των δολοφόνων φασιστών στο Πολυτεχνείο.\nΚατεύθυνε και συντόνιζε δίκτυο καταδοτών και προβοκατόρων σε διάφορες σχολές του Πανεπιστημίου και του Πολυτεχνείου. Σε ανύποπτο χρόνο (πριν το πραξικόπημα του Σαμψών) ισχυριζόταν ότι επίκειται πραξικόπημα στην Κύπρο. Ενώ απέτυχε στις κανονικές εισαγωγικές εξετάσεις, μπήκε στη Σχολή με τις εξετάσεις των αλλοδαπών, παρ’ όλο που δεν είναι δυνατόν κάποιος να συμμετέχει και στις δύο».\nΟ κ. Λιούλιας παραδέχεται τη συμμετοχή του στην οργάνωση «Κ4Α», αλλά αρνείται όλα τα υπόλοιπα. Πάντως τα περισσότερα από τα καταγγελλόμενα προκύπτουν από αυτή τη συμμετοχή, ενώ πολλοί δημοκράτες φοιτητές εκείνης της περιόδου επιβεβαιώνουν ότι προέβαινε τότε σε παρόμοιους κομπασμούς και τον θυμούνται ως τον υπ. αριθ. 1 χουντικό στην Ιατρική Σχολή.\nΜετά τη δημοσιοποίηση των στοιχείων αυτών, ο Αχ. Λιούλιας κατέθεσε μήνυση εναντίον των δημοκρατικά εκλεγμένων εκπροσώπων των φοιτητών. «Τα χουντικά στοιχεία της Ιατρικής Σχολής άρχισαν να υποβάλλουν μηνύσεις ενάντια στο σημερινό Δ.Σ.», τονιζόταν σε σχετική ανακοίνωση, όπου αναφερόταν διεξοδικά και η δράση του Λιούλια. «Οι δίκες αυτές βρίσκουν αντίθετους όλους τους φοιτητές της σχολής, προσβάλλουν το κοινό περί δικαίου αίσθημα και είναι φανερό ότι αποβλέπουν στην τρομοκράτηση των δημοκρατικών φοιτητών. Στόχος τους είναι ακόμα το φρενάρισμα της διαδικασίας για τη δίκαια τιμωρία των πιο αναίσχυντων φασιστικών στοιχείων»(εφ. «Ριζοσπάστης», 25.6.1975). Ανάλογη ανακοίνωση είχε εκδώσει και η ΕΦΕΕ.\nΣήμερα ο κ. Λιούλιας δεν θυμάται να έχει υποβάλει παρόμοια μήνυση. Ωστόσο το γεγονός είναι καταγραμμένο σε όλο τον Τύπο («Τα Νέα», «Ελευθεροτυπία», κ.λπ.). Μάλιστα έχουν καταγραφεί όλες οι περιπέτειες της δίκης, λ.χ. η αναβολή της τον Ιανουάριο του 1976, εξαιτίας της απουσίας του μηνυτή και των μαρτύρων κατηγορίας. Τελικά, οι μηνυθέντες φοιτητές απαλλάχθηκαν από τις κατηγορίες που τους είχε απευθύνει ο Λιούλιας για «παράνομη βία» και «απειλές» (εφ. «Ελευθεροτυπία» και «Τα Νέα», 16.2.1976).\nΣτη δίκη του Πολυτεχνείου\nΣτις 15.10.1974, ο δημοσιογράφος Γρηγόριος Παπαδάτος παρέδωσε στον αρμόδιο εισαγγελέα Τσεβά, ο οποίος είχε αναλάβει την προανάκριση για τη σφαγή του Πολυτεχνείου, υπόμνημα, στο οποίο μεταξύ άλλων αναφέρονταν και τα ακόλουθα:\n«Ο φοιτητής της Ιατρικής Λιούλιας Αχιλλέας [υπήρξε] γνωστός προβοκάτορας, διαθέτων μίαν ενδιαφέρουσα συλλογή όπλων, καθώς και ταυτότητας Μονίμου Ανθυπολοχαγού και Υπαστυνόμου και διηγείτο μέχρι πρότινος μετ’ υπερηφανείας την εις το Πολυτεχνείον δολοφονικήν δράσιν του και τας σχέσεις του με τους Ιταλούς φασίστας. [Μαζί με τον] εκ των κατηγορουμένων του πορίσματος του κ. Τσεβά Τσιαπούραν Ηλίαν ανήκουν και οι τρεις εις τας φασιστικάς οργανώσεις 4η Αυγούστου, Φασιστικόν Κόμμα Ελλάδος και Σώμα Ελλήνων Αλκίμων. Ο τελευταίος δε, Τσιαπούρης Ηλίας, την νύκτα της 16.11.1973 ευρίσκετο έμπροσθεν του παλαιού κτιρίου της γωνίας Αβέρωφ και Τοσίτσα και επυροβόλει εις το ψαχνό διά τυφεκίου Μ1. Είναι δε ο φονεύσας εν ψυχρώ και εξ επαφής σχεδόν τον υπ’ εμού μεταφερόμενον τραυματίαν, τον οποίον αναφέρω εις την μήνυσίν μου» («Το πόρισμα για το Πολυτεχνείο», εφ. «Το Βήμα», 16.10.1974).\nΤα ίδια κατέθεσε ο Παπαδάτος και στη δίκη του Πολυτεχνείου (31.10.1975), με αποτέλεσμα να κληθεί από το δικαστήριο και ο Λιούλιας. Στη δική του κατάθεση (28.11.1975) παραδέχτηκε ότι γνώριζε τον Παπαδάτο, καθώς και τον λοχαγό Τσερμπέλη, αλλά αρνήθηκε ότι είχε οιαδήποτε σχέση («θετική ή αρνητική», όπως είπε) με τα γεγονότα του Πολυτεχνείου. Η μαρτυρία του σημαδεύτηκε από τις φωνές μιας γυναίκας από το ακροατήριο που τον κατήγγειλε ως «δολοφόνο του παιδιού της». Ηταν η μητέρα του φοιτητή του ΕΜΠ Γ. Κωνσταντίνου, ο οποίος συμμετείχε στο αντιδικτατορικό κίνημα, είχε λάβει μέρος στην κατάληψη της Νομικής τον Φεβρουάριο του 1973 και είχε απειληθεί από την Ασφάλεια ότι «θα πέσει από κανένα παράθυρο». Ο Κωνσταντίνου είχε βρεθεί απαγχονισμένος στις 4.5.1973, αλλά η οικογένειά του δεν είχε πιστέψει ότι είχε αυτοκτονήσει. Τελικά το δικαστήριο δεν θεώρησε αξιόπιστη τη μαρτυρία Παπαδάτου ως προς τον Λιούλια και δεν δόθηκε καμιά συνέχεια.\nΓια τελευταία φορά συναντάμε το όνομα του Αχ. Λιούλια τον Μάρτιο του 1977, όταν είχε κληθεί για εξέταση από τον ανακριτή Δ. Γυφτάκη, σε σχέση με τα αιματηρά επεισόδια που είχαν προκαλέσει ομάδες χουντικών κατά την κηδεία του απότακτου αστυνομικού Ευάγγελου Μάλλιου τον Δεκέμβρη του 1976. Ούτε αυτό το γεγονός θυμάται σήμερα ο κ. Λιούλιας. Σύμφωνα πάντως με τα ρεπορτάζ της εποχής, είχε κληθεί μαζί με τον Νικόλαο Μιχαλολιάκο (τον γνωστό) και τον Νικόλαο Σιμωνετάτο (νεοφασίστα, ο οποίος αργότερα καταδικάστηκε σε φυλάκιση δυόμισι χρόνων).\nΤο φάντασμα της σκληρής Δεξιάς\nΗ σημερινή Ν.Δ. αντιμετωπίζει με αμηχανία τη σκοτεινή εκείνη ιστορική περίοδο. Ο ίδιος ο πρόεδρός της έχει εκπέμψει δύο απολύτως αντιφατικά μηνύματα. Από τη μια πλευρά έχει θέσει μόνος του το ζήτημα της προσωπικής στάσης των στελεχών της παράταξης απέναντι στη δικτατορία, με εκείνο το αμίμητο «εγώ ήμουν πολιτικός κρατούμενος σε ηλικία έξι μηνών από τη χούντα» (22.7.2016). Από την άλλη, έχει υποστηρίξει τη διαγραφή της πρόσφατης ιστορικής μνήμης, με τον εξωφρενικό ισχυρισμό ότι δεν χρειάζεται να θυμόμαστε τη δολοφονία του Γρηγόρη Λαμπράκη, εφόσον «το παιδί των 17 ετών που θα ψηφίσει για πρώτη φορά δεν ενδιαφέρεται για το τι έγινε το 1963».\nΔεν πρόκειται για πολιτική σχιζοφρένεια. Αυτή η αντίφαση τροφοδοτείται από την ανάγκη του κ. Μητσοτάκη να συμβιβάσει την κληρονομιά της μεταπολιτευτικής Κεντροδεξιάς των Κων. Καραμανλή και Κων. Μητσοτάκη με την επανάκαμψη στη «δεξιά πολυκατοικία» του ρεύματος που είχε εκφραστεί από τον Γ. Καρατζαφέρη και είχε εκδιωχθεί την περίοδο του Κώστα Καραμανλή. Εδώ πρέπει να συνυπολογιστεί και η ειδική επιρροή της τάσης του εθνικιστικού ρεβανσισμού που εκφράζει τους τελευταίους μήνες με την ηγετική του παρουσία ο Αντώνης Σαμαράς.\nΗ ομιλία του Αχ. Λιούλια στο συνέδριο της Ν.Δ. εκφράζει αυτήν ακριβώς την αντίφαση. Ο στενός συνεργάτης του Κων. Μητσοτάκη δεν δίστασε να καταγγείλει τον «σοβινισμό», τις «εθνικιστικές κορόνες» και τις «εθνοκαπηλίες», ενώ υπενθύμισε ότι η Ν.Δ. επί Κων. Καραμανλή «αποποινικοποίησε το πολιτικό φρόνημα» και επί Κων. Μητσοτάκη προχώρησε σε «σύμπραξη ακόμη και αντίθετων κοινωνικών απόψεων». Ομως δεν παρέλειψε να κλείσει το μάτι προς την ακροδεξιά πτέρυγα, συγκρίνοντας τον Κυριάκο με τον… Ιωνα Δραγούμη (εδώ θα ανατρίχιασε ο κ. Σαμαράς), και επιλέγοντας από όλους τους διανοητές της σύγχρονης Ελλάδας να παραθέσει λόγια του Περικλή Γιαννόπουλου.\nΤο σχετικό παράθεμα είναι μεν ανώδυνο («Ελληνες, μη φοβάστε την αλήθεια. Τα ψέματα καταθάπτουν τους λαούς»), αλλά το παράδειγμα του Γιαννόπουλου είναι το πιο ακατάλληλο για κάποιον που θέλει να πολεμήσει τον σοβινισμό και την εθνοκαπηλία. Ως πρώιμος εθνικοσοσιαλιστής, αλλά και ακραίος φυλετιστής, ο Γιαννόπουλος είναι ο αγαπημένος του Βεζανή, του Πλεύρη και του Μιχαλολιάκου. Οσο για το συγκεκριμένο παράθεμα, δεν αναφέρει τη λέξη «Ελληνες». Η ακριβής διατύπωση είναι «Ζωντόβολα, μη φοβάσθε την Αλήθεια» («Εκκλησις προς το Πανελλήνιον Κοινόν», 1907, σ. 25). Θα συναντήσουμε τη φράση σε όλα τα έντυπα του ακροδεξιού χώρου που δυσκολεύονται να χρησιμοποιήσουν την ανάλογη του Σολωμού («Το έθνος πρέπει να μάθει να θεωρεί εθνικό ό,τι είναι αληθινό»).\nΗ φράση αυτή ειπώθηκε μάλιστα και στην ελληνική Βουλή τον Φεβρουάριο του 2012 από τον Κ. Κιλτίδη. Ατυχής σύμπτωση. Ο κ. Κιλτίδης υπήρξε επί χρόνια στέλεχος της Ν.Δ., αλλά τότε που αναφερόταν στον Γιαννόπουλο ήταν βουλευτής του ΛΑΟΣ. Οσο για τη δική του πολιτική διαδρομή, ξεκινά κι αυτή από το «Κ4Α». Ο κ. Κιλτίδης υπήρξε στη μεταπολίτευση επικεφαλής της ΦΕΠ, της φοιτητικής δηλαδή οργάνωσης του «κόμματος» Πλεύρη.\nΟι 50 αποχρώσεις του μπλε-μαύρου συνυπάρχουν στην αξιωματική αντιπολίτευση\nΑχ. Λιούλιας: «Από το 1974 είμαι στέλεχος της Ν.Δ.»\nΥποβάλαμε στον κ. Λιούλια μια σειρά ερωτημάτων για την ένταξή του στην οργάνωση «Κόμμα 4ης Αυγούστου» και για τη δράση του την περίοδο της δικτατορίας. Το μέλος της Πολιτικής Επιτροπής της Ν.Δ. μάς έδωσε την ακόλουθη απάντηση:\n«Μετά την οικογενειακή επιστροφή στην Ελλάδα, σαν Ελληνόπουλο της διασποράς, είχα στα πλαίσια μιας ακομμάτιστης διδαχθείσας αγάπης για την πατρίδα, εκτίμηση και στο πρόσωπο του εκφραστού της χώρας, όταν αυτή δέχθηκε την ιταλική φασιστική και γερμανική ναζιστική επίθεση.\nΑυτό ήταν και το αίτιο της σχέσης με την “4η Αυγούστου”. Ολοκληρωτικές ή άλλες αντιδημοκρατικές απόψεις ήταν ξένες από μένα. Η σύντομη σχέση περατώθηκε προ περίπου πέντε δεκαετιών και ακολούθησε η σύλληψη και κράτησή μου επί δίμηνο στην ΕΣΑ, μέχρι τη χορηγηθείσα αμνηστία από την μεταπολιτευτική κυβέρνηση του Κ. Καραμανλή.\nΈκτοτε, από το 1974, πιστεύοντας στις αρχές τού τότε νεοσύστατου κόμματος της Ν.Δ., υπήρξα σταθερός υποστηρικτής, μέλος και στέλεχος σε συνδικαλιστικά και κομματικά όργανα. Δεν πρέπει να ξεχνάμε τη μοναδική συνεισφορά της Ν.Δ. στην εθνική συμφιλίωση, στην παγίωση της Δημοκρατίας και στη διαμόρφωση της Νέας Ελλάδας της Ευρώπης. Μια πολιτική του Κ. Καραμανλή που ακολούθησαν και οι επόμενοι αρχηγοί, διευρύνοντας την απήχηση και στελέχωση της μεγάλης φιλελεύθερης παράταξης. Δεν πρέπει να ξεχνάμε ότι στο πλευρό του Κ. Μητσοτάκη συστρατεύθηκε ο βάρδος μιας ολόκληρης γενιάς και σύμβολο του αντιδικτατορικού αγώνα, ο Μίκης Θεοδωράκης. Δεν πρέπει να παραβλέπουμε ότι το ίδιο κάνει η σημερινή Ν.Δ. του Κυριάκου Μητσοτάκη.\nΤέλος, θεωρώ ότι πέρα από την αναπαραγόμενη παραφιλολογία του παρελθόντος που συνοδεύει συνήθως ιδιαίτερα σκοτεινές περιόδους του τόπου, η πορεία ενός ανθρώπου κρίνεται από τη διαχρονική καθημερινή πρακτική του ως ατόμου και λειτουργού και τη συνολική κοινωνική προσφορά του».\nΕτικέτες: Κυριάκος Μητσοτάκης, Κώστας Πλεύρης, Ακροδεξιά, ΝΔ, Αχιλλέας Λιούλιας\nΝΑΡ – νΚΑ απαντούν σε τοπικά δημοσιεύματα της Κομοτηνής\n«Έχουμε τους φασίστες έχουμε και εσάς, δυνάμεις κατοχής είσαστε ρε»\nΠερικλής Κοροβέσης: «Δεν μετανιώνω για τίποτα. Τέτοια ζωή που έκανα κι αυτή θα ξανακάνω»\nΤα αμαρτήματα του (κάθε) λαού μου


Γερμανού: Και να τα υπονοούμενα για την... εύνοια της Σπυροπούλου | κοσμικα , τηλεοπτικα νεα | womenonly.gr\nΓερμανού: Και να τα υπονοούμενα για την... εύνοια της Σπυροπούλου\nΤη στιγμή που δημοσιεύματα φέρουν τη Ναταλία Γερμανού να βρίσκεται σε συζητήσεις με το Star για επικείμενη συνεργασία και διαγράφουν αβέβαιο το μέλλον του «Μες στην καλή χαρά», εκείνη πηγαίνει καλεσμένη στο ΦΜ.\nΚαι για πρώτη φορά, πετάει «καρφιά» και αφήνει υπονοούμενα για την Κωνσταντίνα Σπυροπούλου. Βέβαια έναν ολόκληρο χρόνο η Ναταλία ήτο άψογη, σωστή κιουρία και παρόλο που γράφονταν και λέγονταν διάφορα, εκείνη ακόμη και τις πιο αδιάκριτες κι ενοχλητικές ερωτήσεις τις αντιμετώπιζε με αξιοπρέπεια.\nΑλλά τώρα στα τελειώματα της σεζόν, ε, τα πέταξε τα «καρφιά» της με ωραίο πάντα τρόπο. Ήταν και ο Φώτης Σεργουλόπουλος που την τσίγκλησε, σχολιάζοντας ότι αντιμετώπισε την ιστορία με διπλωματία.\n«Δεν είναι διπλωματία, απλά αν έχω κάτι να λύσω με έναν άνθρωπο, δεν μπορώ να το λύσω μαζί του κατ’ ιδίαν; Πρέπει να το λύσω στον αέρα μιας τηλεοπτικής εκπομπής; Άσε που δεν έχω και τίποτα να χωρίσω με την Κωνσταντίνα», ήταν η αρχική της απάντηση.\nΓια να συνεχίσει: «Η Κωνσταντίνα είναι ένα πανέμορφο κορίτσι 24 ετών, το οποίο έχει όλη τη ζωή μπροστά της κι εγώ είμαι ένα άλλο άτομο, εντελώς διαφορετικό. Δεν έχουμε το ίδιο αντικείμενο δουλειάς και νομίζω ότι είναι ξεκάθαρο σε όλους. Η Κωνσταντίνα έχει όλη τη ζωή μπροστά της, της ανοίγονται τα πάντα, με τις καλύτερες προοπτικές, τους καλύτερους οιωνούς και απόλυτη εύνοια, κι εγώ είμαι μια πολύ χορτασμένη γυναίκα που έχω διανύσει κάποια χιλιόμετρα τηλεοπτικά και τώρα πλέον πάω για άλλα».\nΗ Ναταλία δεν έκρυψε ότι τη νέα σεζόν θα ήθελε να κάνει κάτι άλλο. «Είμαι έτοιμη να περάσω σε κάτι άλλο τηλεοπτικά. Δε θέλω να πω μεγάλες κουβέντες και δεν το θεωρώ και κομψό από τη στιγμή που ακόμα δεν έχουμε κάνει τις συζητήσεις μας. Ιδανικά αν με ρωτούσατε αν θα ήθελα να κάνω κάτι διαφορετικό, θα σας έλεγα ναι»


Οι Σκυψούδες, ο Κοντορίζος και άλλοι επικοί τύποι της παλιάς Θεσσαλονίκης\nΕικόνα: Σωκράτης Ιορδανίδης, Στην Παλιά Παραλία, π. 1950-1968 © Σωκράτης Ιορδανίδης / Μουσείο Φωτογραφίας Θεσσαλονίκης\nΗ Θεσσαλονίκη δεν σταματάει να μας εκπλήσσει με την πλούσια ιστορία της ανά τους αιώνες. Τα κτίρια, οι δρόμοι, τα αρχαία μνημεία, οι άνθρωποί της… Όλα έχουν να μας πουν και από μία ιστορία για την πόλη μας, την οποία ίσως και να μην γνωρίζαμε.\nΜερικές πολύ ενδιαφέρουσες ιστορίες ανθρώπων από την παλιά Θεσσαλονίκη, ξετυλίγονται μέσα από το βιβλίο «Οι κάτοικοι της παλιάς Θεσσαλονίκης», του Κώστα Τομανά (εκδόσεις Νησίδες).\nΣε αυτό, μπορεί να διαβάσει κανείς γεγονότα και ιστορίες για πολλές λαϊκές μορφές της Θεσσαλονίκης. Ιστορίες, που έχουν γραφτεί ανεξίτηλα στις μνήμες των παλαιότερων, αλλά ίσως είναι καιρός να τις μάθουν και οι νεότεροι.\n#1 Οι Σκυψούδες\nΠρόκειται για δύο αδερφές, οι οποίες νόμιζαν ότι οι κανταδόροι της πόλης τραγουδούσαν για αυτές, όταν έρχονταν στην διασταύρωση της οδού Διαλέτη και Ντ’ Εσπεραί, όπου έμεναν.\nΣτην πραγματικότητα όμως, τραγουδούσαν για την αστεφάνωτη δασκάλα, Ελένη Μαρμαρινού, την οποία ο στρατηγός Δημήτρης Κάκκαβος δεν παντρεύτηκε, καθώς το Υπουργείο Στρατηγών δεν επέτρεπε τους γάμους ανωτέρων αξιωματικών με λαϊκές κοπέλες.\nΟι άσχημες αδερφές, άνοιγαν τα παράθυρα κάθε φορά που τους άκουγαν, με την ελπίδα να απευθύνονται σε αυτές. Όταν καταλάβαιναν την πραγματικότητα, τα έκλειναν θυμωμένες.\n#2 Ο μπαρμπα- Γιώργης ο γκαβός\nΟ μπαρμπα- Γιώργης, ήταν ένας φτωχός τραγουδιστής, που με την φυσαρμόνικά του περιφερόταν στην πόλη και ήταν τυφλός. Μαζί με ένα παιδάκι, για 20 χρόνια τριγυρνούσε στις γειτονιές της πόλης, παίζοντας παράλληλα ακορντεόν και τραγουδώντας τραγούδια της εποχής.\nΟι γυναίκες της πόλης, έβγαιναν στα μπαλκόνια για να τον ακούσουν, όποτε περνούσε. Το 1930 όμως, δεν μπορούσε πια να τριγυρνάει.\nΟπότε, έκανε στέκι του την Ροτόντα και εκεί οι νοικοκυρές της περιοχής, του πήγαιναν φαγητό και εκείνος έπαιζε γι’αυτές τα αγαπημένα τους τραγούδια.\n#3 Ο μπαρμπα – Γιάννης, ο Λαδάς\nΟ αγαθός και προληπτικός μπαρμπα – Γιάννης, έβγαζε τα προς το ζην πουλώντας λάδι στις φτωχές γειτονιές της πόλης φθηνά, καθώς το λάδι τότε ήταν πανάκριβο.\nΌμως, κάποια παιδιά του χαλούσαν τις δουλειές. Τον κορόιδευαν μπροστά στους πελάτες και εκείνος τα κυνηγούσε. Μικροί και μεγάλοι τον κορόιδευαν και οι δουλειές του δεν πήγαιναν καλά. Ο ίδιος πίστευε ότι του έκαναν μάγια και έτσι βρήκε έναν «τρόπο» για να τα λύσει.\nΈτσι, όποτε έβλεπε παιδιά από μακριά, άφηνε κάτω το δοχείο με το λάδι και έβγαζε από την τσέπη της ποδιάς του ένα χαρτί, το οποίο αργότερα έσκιζε σε κομμάτια και τα φυσούσε, λέγοντας ξόρκια, ώστε να φύγουν τα μάγια, όπως τα μικρά χαρτάκια.\n#4 Ο Μενέλαος ο προξενητής\nΟ Μενέλαος Τσιμάνης, ήταν ένας προξενητής. Καθώς ήταν παράλυτος από την μέση και κάτω, κυκλοφορούσε στην πόλη με ένα τρίκυκλο αναπηρικό καροτσάκι, ντυμένος πάντα ωραία.\nΜπροστά στον Λευκό Πύργο, είχε ένα περίπτερο, όπου έκανε την δουλειά του προξενητή. Ο ίδιος αποκαλούσε το επάγγελμά του «κοινωνικό λειτούργημα». Καθώς ήταν και ο ίδιος από καλή οικογένεια που έμενε στην οδό Ντ’ Εσπεραί, ήξερε σε ποια σπίτια ζούσαν κορίτσια που ήταν σε ηλικία γάμου. Σχεδόν όλα τα προξενιά του, ήταν πετυχημένα, επειδή ήξερε τα πάντα για τις κοπέλες αυτές, τι ήθελαν και τι μυστικά είχαν…\nΦήμες όμως έλεγαν ότι ο Μενέλαος, είχε και έναν πιο «σκοτεινό» ρόλο στην πόλη. Με λίγα λόγια, ακούγονταν ότι προμήθευε σε πλούσιους κοπέλες, όπως προσφυγοπούλες αλλά και κυρίες του καλού κόσμου. Με αυτό τον τρόπο, ξεπλήρωναν τα χρέη των συζύγων τους στα χαρτοπαίγνια και τις πρόσφεραν στους κερδισμένους.\n#5 Ο Τσίτσιος και η Μπαντούδα\nΟ Τσίτσιος και η Μπαντούδα, ήταν γιος και μάνα. Άλλοτε ήταν μία εύπορη οικογένεια, αλλά μετά τον θάνατο του πατέρα, η μάνα έμεινε χήρα με 3 ορφανά αγόρια. Τον ένα γιο της, τον Χρήστο, τον φώναζε Τσίτσιο.\nΛόγω και της σπάταλης ζωής της οικογένειας, από την περιουσία, τους έμεινε μόνο το σπίτι. Αναγκάστηκαν να βγουν στην ζητιανιά, καθώς οι 2 άλλοι γιοι της Μπαντούδας τους εγκατέλειψαν. Ο Τσίτσιος ήταν σχεδόν παράλυτος, αλλά ήταν ανάπηρος και διανοητικά.\nΠέρα από την ζητιανιά, η Μπαντούδα έφτιαχνε και ξόβεργες για να ζήσουν. Ήταν κουτσομπόλα και ήξερε τα πάντα, καθώς τα έβλεπε από το παράθυρό της. Όταν ζητιάνευε χτυπώντας πόρτες και οι γυναίκες της γειτονιάς δεν άνοιγαν, τότε φώναζε και τις κατηγορούσε, βγάζοντας τ’ άπλυτά τους στη φόρα. Τότε αυτές, αναγκάζονταν να τους δίνουν ψωμί και καμιά δεκάρα.\nΟι Θεσσαλονικείς από τότε, αποκαλούσαν κάθε εξαθλιωμένο ζευγάρι Τσίτσιο και Μπαντούδα, μετά από πολλά χρόνια από την εξαφάνιση των δύο.\n#6 Ο Κοντορίζος\nΟ Κοντορίζος, ήταν ο κουρέας Χρήστος Ριζόπουλος, ο οποίους ζούσε την εποχή του κομματικού διχασμού, ανάμεσα σε βενιζελικούς και βασιλικούς. Ο ίδιος ήταν βενιζελικός και συχνά καβγάδιζε με τους αντιπάλους του σε μία ταβέρνα.\nΜετά τους καβγάδες, ανέβαινε στην Καμάρα και έστηνε επάνω της το σύμβολο των φιλελεύθερων, δηλαδή μία άγκυρα. Το επόμενο πρωί όμως, ο Πεντεδέκας, φανατικός υποστηρικτής των βασιλικών, ανέβαινε και αυτός στην Καμάρα, έβγαζε την άγκυρα και στην θέση της άφηνε ένα μεγάλο κλωνάρι από ελιά, δηλαδή το σύμβολο τους.\nΑυτό επαναλαμβανόταν σχεδόν κάθε μέρα, μέχρι που τελικά βρήκαν μια χρυσή τομή: καθόρισαν οι ίδιοι μεταξύ τους, ποιες ώρες θα βρίσκεται επάνω στην Καμάρα η άγκυρα και πότε το κλωνάρι ελιάς.\n#7 Ο Σπεράντζας\nΟ Σπεράντζας, ήταν μαέστρος, ο οποίος είχε μία μπάντα 8 ατόμων, που έπαιζε μουσική στις κηδείες των απλών ανθρώπων και των Εβραίων.\nΑνάλογα με το τι ήθελαν οι συγγενείς του νεκρού, κανόνιζε και τα άτομα που θα αποτελούσαν την μπάντα, τα οποία μπορούσαν να φτάσουν και τα 15. Δεν ήταν απαραίτητα όλοι μουσικοί, κάποιοι ήταν και φίλοι του, οι οποίοι απλά φυσούσαν μέσα στο πνευστό όργανο που είχαν, χωρίς να βγάζουν ήχο.\nΜάλιστα, ο Σπεράντζας γνώριζε εβραϊκά και διαπραγματεύονταν με τους Εβραίους. Όποτε ο κόσμος έβλεπε την μπάντα του να περνάει, έβγαινε στο πεζοδρόμιο για να απολαύσει το πένθιμο εμβατήριο του Σοπέν, το οποίο η μπάντα έπαιζε εξαιρετικά.\nΚάθε Πρωτοχρονιά, επισκεπτόταν τα σπίτια γνωστών και έπαιζε τα κάλαντα με την μπάντα. Αυτοί τους κερνούσαν και στο τέλος ήταν όλοι μεθυσμένοι. Πέθανε στην Κατοχή.\n#8 Ο Παύλος Ξύδης\nΟ σαραντάχρονος τότε Παύλος Ξύδης, ήρθε στην Θεσσαλονίκη το 1926 και φορούσε συνέχεια ένα παλιό κοστούμι. Πλησίαζε τον κόσμο, συστηνόταν από μόνος του και έλεγε την εξής φράση: «Λέγομαι Παύλος Ξύδης και θέλω το τέλος της τυραννίας».\nΚανείς δεν ήξερε ποιας τυραννίας το τέλος επιθυμούσε. Αφού έπαιρνε το κέρμα που του έδιναν, τους ευχαριστούσε και πήγαινε σε μία άκρη, γράφοντας κάτι σε ένα χαρτί. Κανείς ποτέ δεν έμαθε τι ακριβώς έγραφε.\nΤελικά με τον καιρό, το παρατσούκλι του έγινε το «Παύλος ο Τυραννίας». Έλεγαν ότι ήταν κάποτε διευθυντής σε μια τράπεζα στο Κάιρο της Αιγύπτου. Όμως, κάποια μέρα, έμαθε ότι η γυναίκα του τον απατούσε με τον καλύτερό του φίλο και έτσι πήρε το πρώτο βαπόρι που βρήκε από την Αλεξάνδρεια και βρέθηκε στον Πειραιά και έπειτα στην Αθήνα.\nΛίγο πριν τον πόλεμο, κανείς δεν ξαναείδε τον Παύλο. Φήμες λένε ότι η Αστυνομία της πόλης τον ανάγκασε να φύγει, για να μην ακούγεται τριγύρω η φράση που επαναλάμβανε. Αυτό έγινε, γιατί μία τέτοια φράση, ήταν παρεξηγήσιμη στα χρόνια που διήρκεσε η Δικτατορία της 4ης Αυγούστου.\n#9 Ο Τσολιάς του Σέιχ Σου\nΔίπλα στην θολωτή βρύση του Σέιχ Σου, βρισκόταν ένα καλυβάκι στο οποίο έμενε ο φύλακας του δάσους. Ήταν ντυμένος με στολή τσολιά και για να βγάζει τα προς το ζην, πουλούσε χύμα τσιγάρα σε μαθητές που έκαναν σκασιαρχείο ή πουλούσε το γάλα από τα πρόβατα που έτρεφε στην οικογένεια ενός καθηγητή του Πανεπιστημίου Σκλαβούνου.\nΟ φύλακας, διηγούνταν την ιστορία του στους μαθητές που περνούσαν από εκεί. Το όνομά του, ήταν Βασίλης Μεραβίδης και είχε καταγωγή από τον Πόντο. Μέχρι το 1888, σπούδαζε στο Πανεπιστήμιο της Αθήνας, αλλά για άγνωστους λόγους, το εγκατέλειψε και έφτασε στην πόλη μας.\nΈκανε διάφορες δουλειές, όπως καβάσης, δηλαδή κλητήρας, θυρωρός και φρουρός σε διάφορα προξενεία της πόλης. Κατά τα χρόνια του Μακεδονικού αγώνα, συμμετείχε ως αντάρτης, μέχρι και το τέλος του.\nΌταν απελευθερώθηκε η πόλη, ο Δήμος τον διόρισε φύλακα στο δάσος, αλλά τον ξέχασε. Το 1926 όμως, ο δημοτικός σύμβουλος Κώστας Καμμώνας, κατάφερε να δώσει σύνταξη στον Τσολιά, μέσω του Δήμου.\n#10 Ο καθηγητής ξένων γλωσσών Παπάζογλου\nΟ Αβραάμ Παπάζογλου, ήταν ένας πολυλογάς και ανισόρροπος άνθρωπος, ο οποίος χαιρετούσε με χειροφίλημα κάθε γυναίκα που συναντούσε καθώς περπατούσε στην Τσιμισκή, είτε την γνώριζε είτε όχι.\nΟ ίδιος ισχυριζόταν ότι ήταν καθηγητής ξένων γλωσσών, αλλά κανείς ποτέ δεν τον άκουσε να μιλάει κάτι πέρα από ελληνικά. Μάλωνε συχνά με τον Γιώργο Σαγιαξή, τον διευθυντή της ανύπαρκτης ακόμα Δημοτικής Βιβλιοθήκης, ο οποίος τον αποκαλούσε «ναύαρχο χωρίς καράβια».\nΚάποτε, έγραφε και σε εφημερίδες και υπέγραφε με τον εξής τρόπο: «καθηγητής της βαθυστόχαστης γερμανικής γλώσσης, της ευγενέστατης γαλλικής και της ευμόλπου ιταλικής». Πέθανε και αυτός στην Κατοχή.\n*Πηγή: «Οι κάτοικοι της παλιάς Θεσσαλονίκης», του Κώστα Τομανά (εκδόσεις Νησίδες), parallaximag.gr/\nOι 4 πιο ανεξάρτητες γυναίκες του ζωδιακού κύκλου Διαβάστηκε 3'' πριν\nΠώς θα επιτύχουμε την απώλεια βάρους μετά τα 40; Διαβάστηκε 5'' πριν\nΧόρχε Μπουκάι: Ο έρωτας είναι μια σχέση με τον ίδιο μου τον εαυτό Διαβάστηκε 5'' πριν


Ο ΕΡΑΣΙΤΈΧΝΗΣ ΠΑΝΑΘΗΝΑΪΚΌΣ ΕΠΙΒΕΒΑΊΩΣΕ ΤΗ ΣΥΜΦΩΝΊΑ ΜΕ ΤΗΝ ΠΑΕ ΓΙΑ ΒΟΤΑΝΙΚΌ - Πρώτη Καθημερινή Εφημερίδα\n11 Φεβρουαρίου, 2021 15:03\nΑναλυτικά η κοινή απόφαση με την ΠΑΕ για τη Διπλή Ανάπλαση – Γήπεδο 40.000 θέσεων\nΣε συμφωνία κατέληξαν την Τρίτη (09/02) ΠΑΕ και Ερασιτέχνης Παναθηναϊκός σε ό,τι αφορά τη διμερή σύμβαση για τη χρήση του νέου ποδοσφαιρικού γηπέδου στην περιοχή του Βοτανικού. Η εξέλιξη αυτή αποτέλεσε ένα κομβικό βήμα προς την υλοποίηση όλου του πρότζεκτ της Διπλής Ανάπλασης., καθώς γεφυρώθηκε η διαφορά των δύο πλευρών.\nΤα οικονομικά τέθηκαν επί τάπητος και το θέμα λύθηκε, το ζήτημα της Λεωφόρου τακτοποιήθηκε, οι χώροι για τον Ερασιτέχνη και τα τμήματά του οριοθετήθηκαν, όμως η ΚΑΕ δεν κατάφερε να μπει σε όλο αυτό το πρότζεκτ. Τις λεπτομέρειες γύρω από το σχέδιο αυτό έκανε γνωστές ο Αθλητικός Όμιλος, μέσω ανακοίνωσή του, την οποία υπογράφει ο Τάκης Μαλακατές.\nΗ ισχύς της κάρτας μέλους (50 ευρώ) όπως ισχύει μέχρι σήμερα\nΗ ισχύς της κάρτας φιλάθλου (10 ευρώ) όπως ισχύει σήμερα\nΕτήσιο ποσό 500.000 ευρώ\nΝα ισχύει για όλους τους αγώνες το ποσοστό 10% της παραχώρησης του σήματος όπως προκύπτει από τα εκάστοτε φύλλα εκκαθαρίσεων των αγώνων.\nΔιατηρούμε τα ίδια δικαιώματα με τη Λεωφόρο στις νέες εγκαταστάσεις μας στον Βοτανικό\nΔωρεάν παραχώρηση για 99 χρόνια στην περιοχή της Λεωφόρου για μουσείο-εντευκτήριο και εστιατόριο συνολικής έκτασης 680 τ.μ.\nΔωρεάν παραχώρηση για 99 χρόνια για αθλητικές εγκαταστάσεις και γραφεία συνολικής έκτασης 7.500τ.μ.\nΔωρεάν παραχώρηση για 99 χρόνια ποδοσφαιρικό γήπεδο χωρητικότητας έως 40.000 θέσεων 4 αστέρων.\nΤην απαλλαγή από τα έξοδα λειτουργίας και συντήρησης των εγκαταστάσεων μας 7.500 τ.μ. στον Βοτανικό. Ένα άκρως σημαντικό ποσό το οποίο θα αναλάβουν από κοινού οι υπόλοιποι εμπλεκόμενοι φορείς\nΓήπεδο αθλοπαιδιών 2000 θέσεων-2500τ.μ.\nΠροπονητήριο αθλοπαιδιών 100 θέσεων- 950 τ.μ.\nΚυλικεία, WC κλπ-250 τ.μ.\nΔιάδρομοι κλπ κοινόχρηστοι χώροι 500 τ.μ.\nΓραφεία Συλλόγου -400 τ.μ.\nΑποδυτήρια πισίνας- 300τ.μ.\nΒοηθητική πισίνα , χώρος αποκατάστασης, σάουνα κλπ 200τ.μ.\nΤοξοβολία 300 τ.μ.\nΕπιτραπέζια αντισφαίριση 300 τ.μ.\nΜπουτίκ 200 τ.μ.\nΓυμναστήρια 2 Χ100 τ.μ. 200 τ.μ.\nΕκ μέρους του Δ.Σ. του Παναθηναϊκού Α.Ο. πηγή: newsbeast.gr\nΠροηγούμενο άρθροTWITTER: ΡΕΚΌΡ ΕΣΌΔΩΝ ΚΑΙ ΕΝΕΡΓΏΝ ΧΡΗΣΤΏΝ ΛΌΓΩ ΠΑΝΔΗΜΊΑΣ\nΕπόμενο άρθρο«ΠΡΆΣΙΝΟ ΔΙΑΒΑΤΉΡΙΟ» ΜΕΤΑΞΎ ΕΛΛΆΔΑΣ – ΙΣΡΑΉΛ: ΧΩΡΊΣ ΚΑΡΑΝΤΊΝΑ Η ΕΠΊΣΚΕΨΗ ΙΣΡΑΗΛΙΝΏΝ ΣΤΗ ΧΏΡΑ


11 & κάτι: Συναυλία Αγάπης & Αλληλεγγύης στο Ηράκλειο Κρήτης - Mix Grill: Μουσική, Συναυλίες, Θέατρο, Cinema (greek) 46007\n11 & κάτι: Συναυλία Αγάπης & Αλληλεγγύης στο Ηράκλειο Κρήτης\nΤετάρτη, 06 Ιουλίου 2016 15:30\nΠαρασκευή 8 Ιουλίου σε κεντρικό σημείο της πόλης τραγουδάμε για καλό σκοπό!\nΜία συναυλία είναι πάντοτε μία ευχάριστη εμπειρία, πόσω μάλλον όταν μπορούμε μέσα από αυτήν να προσφέρουμε σε όσους έχουν ανάγκη. Δεν είναι εφικτό να βοηθήσουμε όλους εκείνους που περνούν δύσκολα, όμως μπορούμε μέσα από πολλές διαφορετικές δράσεις να ανακουφίσουμε έστω μια ομάδα ανθρώπων.\nΤο μουσικό σχήμα 11 & κάτι στο Ηράκλειο Κρήτης, γνωστό στην πόλη τόσο για τη μουσική του όσο και για τη βοήθεια που προσφέρει, διοργανώνει για δεύτερη συνεχή χρονιά συναυλία Αγάπης και Αλληλεγγύης σε ένα κεντρικό μέρος της πόλης, το πάρκο Γεωργιάδη.\nΗ είσοδος είναι ελεύθερη, στον χώρο όμως θα συγκεντρωθούν χρήματα για φορέα υποστήριξης προσφύγων (Πρωτοβουλία Ηρακλείου για τους Πρόσφυγες και τους Μετανάστες). Πέρσι συγκεντρώθηκαν χρήματα για το Κοινωνικό Ιατρείο- Φαρμακείο αλληλεγγύης Ηρακλείου. Η συναυλία θα πραγματοποιηθεί την Παρασκευή 8 Ιουλίου στις 20.30. Οι 11 & κάτι θα είναι εκεί, γεμάτοι κέφι, ενέργεια, να μας χαρίσουν μία όμορφη βραδιά.\n11 & κάτι : Συναυλία αγάπης και αλληλεγγύης\n"Το μουσικό σχήμα 11 & κάτι του 11ου Γενικού Λυκείου Ηρακλείου,\nσε συνεργασία με το Europe Direct of Crete, διοργανώνει συναυλία αλληλεγγύης\nγια τους πρόσφυγες την Παρασκευή 8 Ιουλίου 2016 στο Πάρκο Γεωργιάδη,\nστο κέντρο του Ηρακλείου. Οι «11 & κάτι», με 8 χρόνια συνεχούς παρουσίας\nστα πολιτιστικά δρώμενα του Ηρακλείου, θα ερμηνεύσουν τραγούδια από ένα πλούσιο, ελληνικό και, κυρίως, ξένο ρεπερτόριο. Η είσοδος είναι ελεύθερη και στο χώρο θα συγκεντρωθούν χρήματα για φορέα υποστήριξης προσφύγων."\nΞένια Περακάκη, Φιλόλογος, υπεύθυνη καθηγήτρια του μουσικού συγκροτήματος 11& κάτι.\nΑξίζει να υποστηρίζουμε τέτοιου είδους δράσεις! Να είστε όλοι εκεί! Γιατί μπορεί η μουσική να μην αλλάζει τον κόσμο, αλλά μας εμπνέει να τον αλλάξουμε!!\n11 & κάτι Πάρκο Γεωργιάδη Ηράκλειο


στρινγκ σλιπ κορδόνι δαντέλα-μαύρο ροζ | Nuova Moda\nστρινγκ σλιπ κορδόνι δαντέλα μαύρο ροζ. στρινγκ σλιπ κορδόνι δαντέλα μαύρο ροζ. στρινγκ σλιπ κορδόνι δαντέλα μαύρο ροζ. στρινγκ σλιπ κορδόνι δαντέλα μαύρο ροζ.\nΜαύρο και ροζ στρινγκ με δαντέλα μπροστά και κορδόνι πίσω σε καμπυλωτό σχέδιο. Με μεγάλη ελαστικότητα. Εξαιρετική ποιότητα και μοναδικό σχέδιο. Τονίστε τις καμπύλες σας. Φορέστε το ακόμα και στην καθημερινότητά σας ή για ένα καυτό βράδυ! Με συσκευασία σε ροζ κουτί για δώρο στην αγαπημένη σας!\nSKU\tANMT10 BL-PI


«IT’S ME!»: Η ΝΕΑ ΕΚΘΕΣΗ ΤΟΥ ΠΑΝΟΥ ΣΚΛΑΒΕΝΙΤΗ – Ithacanews\n«IT’S ME!»: Η ΝΕΑ ΕΚΘΕΣΗ ΤΟΥ ΠΑΝΟΥ ΣΚΛΑΒΕΝΙΤΗ\n28 Μαΐου 2019 Tilemahos Karavias 0 Comment\nΜία αποκάλυψη του οντικού δυισμού της (μετα)ψηφιακής εποχής και υποκειμενικότητας\nΗ Stoa 42 εγκαινιάζει την έκθεση “It’me!” του Πάνου Σκλαβενίτη σε επιμέλεια του Κωστή Σταφυλάκη το Σάββατο 1 Ιουνίου.\nΣτη πρόσφατη δουλειά του, ο Πάνος Σκλαβενίτης πειραματίζεται με την δυναμική, παράλογα συντονισμένων, γκρουπούσκουλων. Στην 6η Μπιενάλε της Αθήνας (2018), ο Σκλαβενίτης παρουσίασε το “Cargo”, ένα τελετουργικό Cargo Cult ντυμένο με κουρέλια και απομεινάρια από Ελληνικά εθνικιστικά συλλαλητήρια. Πρόσφατα, ο Σκλαβενίτης σχεδίασε ένα «παιχνίδι ρόλων ζωντανής δράσης» για φοιτητές τέχνης. Κάθε φοιτητής πρέπει να μάθει να μιμείται ένα ζώο.\nΚατά πάσα πιθανότητα, δεν πρόκειται για κάποια μετα-ανθρώπινη (posthuman) απόπειρα να «νιώσουμε» το ζώο. Δεν πρόκειται για «γίγνεσθαι-ζώο», αλλά για κάποιο «εγώ είμαι»: μια άσκηση στον ανθρωποκεντρισμό, μια πραγματεία στην ανθρωποκεντρική φαντασία ή ένα φλερτ με την σεξουαλικό άγχος/φαντασίωση που γεννά κάθε ζωότροπη μίμηση. Ο Σκλαβενίτης εξετάζει την Οργουελική τάση της μετα-ψηφιακής τέχνης αλλά ακυρώνει τον διδακτισμό της εικόνας του ζώου, σαμποτάροντας την αλληγορική του λειτουργία εντός της λογοτεχνικής παραγωγής αιώνων. Το σχήμα «ο καλλιτέχνης και το ζώο» είναι διαχρονικό. Αξίζει ίσως να θυμηθούμε αρκετά παραδείγματα: από τη Valie Export να βγάζει βόλτα τον Peter Weibel σαν σκύλο μέχρι τον Joseph Beuys και το coyote, τις Mad Dog περφόρμανς του Oleg Kulic, ή την cosplay αισθητική σε πρόσφατα έργα των Korakrit Arunanondchai και Alex Gvojic κ.α.\nΑντί να παραπέμπει στις μονιστικές τάσεις των θεωριών του μετανθρωπισμού (τα πάντα είναι τμήμα της ίδιας δύναμης της ζωής, που διευκολύνει την δημιουργική παραβίαση των επιστημικών ορίων), ο Σκλαβενίτης αποκαλύπτει τον οντικό δυισμό της (μετα)ψηφιακής εποχής και υποκειμενικότητας. Για τον αδιάκοπα online εαυτό, το ζώο γίνεται «ζωώδες», υλικό εκτόπλασμα, σκοτεινή πλευρά του ψηφίου, το άλλο του (βιο)μετρικού. Μέσω του δυισμού αυτού, στη μεταψηφιακή εποχή το ζώο τείνει να αναπαρασταθεί ως τερατώδες, ως μια ρωγμή στον αλγόριθμο, μοχθηρή παραβατικότητα του ζωοκέφαλου θεού τρολ, βιταλιστική φαντασίωση ενός dark web. Στη συγκυρία αυτή, το ζώο είναι σύμβολο της τρολ υπονόμευσης. Ο Σκλαβενίτης αναγνωρίζει τούτο τον δυισμό και τον ανασκηνοθετεί με επιτελεστικά μέσα. Τα «ζώα» του είναι avatars που αποκτούν σάρκα, ερείπια της δημοφιλούς φαντασίωσης μιας εξέγερσης ενάντια στη πολιτειότητα, που καλλιεργείται για δύο συνεχόμενες δεκαετίες. Οι ζωότροπες μιμήσεις που παρουσιάζουν ο Σκλαβενίτης και οι περφόρμερς του είναι προϊόντα ενός τύπου αυθεντίας, την οποία με χάρη αγκαλιάζει ο καλλιτέχνης.\nΔουλεύει κυρίως με φοιτητές τέχνης, μπαίνει στο ρόλο του game master, και τους/τις εισάγει στο παιχνίδι ρόλων. Μαζί, υπηρετούν τη παιχνιδοποίηση του αστικού τοπίου μέσω διαδικασιών μακράς διάρκειας που περιλαμβάνουν πρόβες, δοκιμές, αναφορές. Προτείνει και επιβραβεύει ορισμένες ζωότροπες προσποιήσεις που παράγουν οι φοιτητές του, χωρίς πρόθεση να συσκοτίσει την δική του σκηνοθετική επίβλεψη ή αβλεψία. Σε αντίθεση με παλιότερα πειράματα με το ζώο, ο Σκλαβενίτης εξαιρεί την εαυτό του από τη πράξη της μίμησης. Δίχως διάθεση απολογίας, μετατρέπει τους άλλους σε ζώα, αναγνωρίζοντας το παιχνίδι εξουσίας στο οποίο συμμετέχουν όλες οι εμπλεκόμενες πλευρές. Εντέλει, ερευνά την αποτυχία της εργαλειοποίησης του άλλου, η οποία τονίζεται από την ταυτολογία της αυθεντίας στον εξομολογητικό τίτλο “It’s me”. Δεν είναι ούτε παραβίαση, ούτε «γίγνεσθαι». Είναι μίμηση χάριν του μιμητικού. Οι επιτελέσεις αυτές προτείνουν πως, σε ορισμένες περιπτώσεις, η μίμηση δεν είναι ούτε τμήμα κάποιου χειραφετησιακού προγράμματος, ούτε άμεση προέκταση της ηθικής στάσης του καλλιτέχνη. Η μίμηση είναι, επίσης, δοκιμή χωρίς υψηλό σκοπό.\nEπιμέλεια: Kωστής Σταφυλάκης\nΕπιτέλεση: Θάνος Γκίκας, Ελένη Καράκου, Ορφέας Κυριάκος Μάκαρης Καπετανάκης, Μαρκέλλα Ξυλογιαννοπούλου\n← ΡΟΔΗ VS ΘΟΔΩΡΟΣ | ΖΑΚΥΝΘΙΝΙΑ VS ΚΕΦΑΛΛΟΝΙΤΗ ΜΕ ΚΕΡΚΥΡΑΙΟ ΔΙΑΙΤΗΤΗ\nΓΙΑ ΜΙΑ ΑΠΟΤΕΛΕΣΜΑΤΙΚΗ, ΔΙΚΑΙΗ ΚΑΙ ΑΚΗΔΕΜΟΝΕΥΤΗ ΠΕΡΙΦΕΡΕΙΑΚΗ ΑΥΤΟΔΙΟΙΚΗΣΗ: ΨΗΦΟ ΣΤΟΝ ΘΟΔΩΡΟ ΓΑΛΙΑΤΣΑΤΟ →\nΕΛΛΗ ΛΟΥΚΑΣ, ΜΙΑ ΠΡΩΤΟΠΟΡΑ ΙΘΑΚΗΣΙΑ ΣΤΟ ΧΩΡΟ ΤΗΣ ΜΟΔΑΣ ΚΑΙ ΤΗΣ ΥΨΗΛΗΣ ΡΑΠΤΙΚΗΣ\n13 Οκτωβρίου 2017 Tilemahos Karavias 0\nΕΙΚΟΝΕΣ ΑΠΟ ΤΗΝ ΙΘΑΚΗ ΤΟΥ 1964!!!\n9 Φεβρουαρίου 2018 Tilemahos Karavias 0\nΠΑΞΙΝΟΣ: «ΠΟΙΟΣ ΚΥΒΕΡΝΑΕΙ ΤΗΝ ΑΝΘΡΩΠΙΝΗ ΥΠΑΡΞΗ; Ο ΝΟΥΣ η Ο ΕΓΚΕΦΑΛΟΣ;»\n28 Αυγούστου 2017 Tilemahos Karavias 0\nΑρχείο Επιλέξτε μήνα Σεπτέμβριος 2019 Αύγουστος 2019 Ιούλιος 2019 Ιούνιος 2019 Μάιος 2019 Απρίλιος 2019 Μάρτιος 2019 Φεβρουάριος 2019 Ιανουάριος 2019 Δεκέμβριος 2018 Νοέμβριος 2018 Οκτώβριος 2018 Σεπτέμβριος 2018 Αύγουστος 2018 Ιούλιος 2018 Ιούνιος 2018 Μάιος 2018 Απρίλιος 2018 Μάρτιος 2018 Φεβρουάριος 2018 Ιανουάριος 2018 Δεκέμβριος 2017 Νοέμβριος 2017 Οκτώβριος 2017 Σεπτέμβριος 2017 Αύγουστος 2017 Ιούλιος 2017 Ιούνιος 2017 Μάιος 2017 Απρίλιος 2017 Μάρτιος 2017 Φεβρουάριος 2017 Ιανουάριος 2017 Δεκέμβριος 2016 Νοέμβριος 2016 Οκτώβριος 2016 Σεπτέμβριος 2016 Αύγουστος 2016 Ιούλιος 2016 Ιούνιος 2016 Μάιος 2016 Απρίλιος 2016 Μάρτιος 2016 Φεβρουάριος 2016 Ιανουάριος 2016 Δεκέμβριος 2015 Νοέμβριος 2015 Οκτώβριος 2015 Σεπτέμβριος 2015 Αύγουστος 2015 Ιούλιος 2015 Ιούνιος 2015 Μάιος 2015


Διαγωνισμοί | We Found Love\nΧριστουγεννιάτικα Δωράκια από την Αλεξάνδρα, για τους φίλους του Blog μας.!!\nPosted by athinaxristos on 4 Δεκεμβρίου, 2016\nPosted in: Διαγωνισμοί.\tTagged: Bazar,By Alexandras Collection,Facebook,σκουλαρίκια,χειροποίητη γραβάτα,Βιβλιοθήκη Αμερικάνικου Κογκρέσου,Γουόλτ Ντίσνεϊ,Δώρο,Εθνικό Μητρώο Κινηματογράφου,Ρόμπερτ Στίβενσον,Χρήστος Πάσπας,Mary Poppins,Walt Disney,We found love,Xristos Paspas.\tΣχολιάστε\nΕίναι από τις λίγες φορές που μας έχουν πλησιάσει φίλοι της εκπομπής καταρχήν, για να μας στηρίξουν και να βοηθήσουν την προσπάθεια μας. Να προσφέρουν κάποια δωράκια μέσω της δικής μας εκπομπής, blog, και vlog, θέλοντας να δώσουν κάτι στο δικό μας κοινό. Έτσι έκανε και η Αλεξάνδρα, ακροάτρια της εκπομπής μας, τον τελευταίο σίγουρα χρόνο.. Continue Reading\nΔύο δωρεάν προσκλήσεις, για το Live των Star.Gate στο Eightball από το We found Love! (Vid)\nPosted by athinaxristos on 10 Νοεμβρίου, 2016\nPosted in: Διαγωνισμοί,Μουσική.\tTagged: Κώστας Δομενικιώτης,Live Club Eightball,We found love.\tΣχολιάστε\nΤο We found Love σας προσφέρει δύο δωρεάν προσκλήσεις, για το Live των Star.Gate στο Eightball για αυτό το Σάββατο 12 Νοεμβρίου!\nΑυτό το Σάββατο, οι Star.gate παρουσιάζουν live την νέα τους δισκογραφική δουλειά, «Longing for night», στο Live Club Eightball. Εκτός όμως από τα καινούργια κομμάτια, θα παιχτούν και επιλεγμένα κομμάτια των 2 προηγούμενων άλμπουμ. Η τιμή εισόδου είναι 5 ευρώ μαζί με μπύρα. The Gates are Open @ 10.00 p.m.\nΜπείτε στην κλήρωση και κερδίστε “Το μυστικό του Λεβάντε” του συγγραφέα Στέφανου Λίβου, από τις εκδόσεις Διόπτρα.!\nPosted by athinaxristos on 20 Μαΐου, 2015\nPosted in: Διαγωνισμοί,Πολιτισμός.\tTagged: Διόπτρα,Διαγωνισμός,Εκδόσεις,Στέφανος Λίβος,Το μυστικό του Λεβάντε.\tΣχολιάστε\nΟ Παντελής βρίσκεται αντιμέτωπος με συμβάντα και καταστάσεις που σχετίζονται με το παρελθόν της οικογένειάς του στη Ζάκυνθο του B’ Παγκοσμίου Πολέμου. Μέσα από το ημερολόγιο του παππού του και τις διηγήσεις της θείας του θα ταξιδέψει στο παρελθόν, θα μάθει για ένα ναυάγιο και μια δολοφονία που σημάδεψε την οικογένειά του, θα νιώσει τη βαναυσότητα των δυνάμεων κατοχής αλλά και τη γενναιότητα των απλών ανθρώπων του νησιού, του μοναδικού σημείου του πλανήτη όπου δεν συνελήφθη κανένας εβραίος κατά τη διάρκεια της Γερμανικής Κατοχής. Περπατώντας νοερά στο μονοπάτι της Σαρτζάδας, θα μάθει για τον ανεκπλήρωτο έρωτα του παππού του και για εκείνο το μυστικό «θησαυρό» για τον οποίο του μίλησε λίγο πριν το τέλος του…\n«…Την είδα πρώτη φορά να κατεβαίνει από ένα λαντό, όταν ήρθαν οικογενειακώς στα Πηγαδάκια. Ο χρόνος πάγωσε, δεν είχα ξαναδεί τίποτα πιο όμορφο στη ζωή μου. Τα μάτια της παιχνιδιάρικα, με μια σαγηνευτική μελαγχολία με προκαλούσαν να παίξω μαζί τους. Εκείνη τη στιγμή γεννήθηκε ο έρωτάς μου για τη Βιολέτα. Ζήσαμε τη νεότητά μας στα χρόνια του Β? Παγκόσμιου Πολέμου στη Ζάκυνθο, σε μια εποχή που σημαδεύτηκε από την Κατοχή, ένα ναυάγιο στην Αδριατική και μια δολοφονία…\nΚυνηγημένοι από τα στερεότυπα, ήμασταν αναγκασμένοι να κρύβουμε την αγάπη μας, μιας και πιστεύαμε σε διαφορετικούς θεούς. Εμείς όμως ξέραμε ότι οι θεοί μας μηχανεύτηκαν έναν ολόκληρο πόλεμο για να γνωριστούμε και μετά να μας χωρίσουν. Ωστόσο, δεν θα υποκύπταμε σε καμία θεϊκή εντολή και σε κανέναν ανθρώπινο νόμο. Η Βιολέτα ήταν το φως που γέμισε την καρδιά μου, ο λεβάντες που μου χάιδεψε την ψυχή. Ο θησαυρός μου, η Βιολέτα μου, ήταν το εισιτήριό μου για την αθανασία, το θαύμα που θα έσωζε τις αναμνήσεις μου, όταν θα τις απειλούσε η λήθη…»\nΜεγάλος διαγωνισμός για το «We found Love» όπου κληρώνουμε ένα από τα καλύτερα βιβλία που κυκλοφορούν στην αγορά.!!\n2 τυχεροί θα κερδίσουν από ένα αντίτυπο εντελώς δωρεάν με όλα τα έξοδα αποστολής πληρωμένα.!!\nΤο μόνο που πρέπει να κάνετε είναι να στείλετε τα εξής στοιχεία:\nκαι αυτομάτως θα μπείτε στην κλήρωση μας.!! Στο τέλος Ιουνίου θα ανακοινωθεί ο νικητής του ενός βιβλίου και στο τέλος του Ιουλίου αντίστοιχα ο δεύτερος.!! Για την συμμετοχή σας στην πρώτη περίοδο του διαγωνισμού μας (Ιούνιος), στείλτε τα παραπάνω στοιχεία μέχρι και τις 20/6/2015 στο mail:\nΚαλή επιτυχία στους συμμετέχοντες.!! Γιατί η λογοτεχνία, ανοίγει νέους ορίζοντες…


Ν. Γ. Μιχαλολιάκος: Με την Ελλάδα στις καρδιές μας δεν μας σταματάει τίποτε! - ΧΡΥΣΗ ΑΥΓΗ - blog\nΝ. Γ. Μιχαλολιάκος: Με την Ελλάδα στις καρδιές μας δεν μας σταματάει τίποτε!\nXrysh Augh 11:58 π.μ.\nΑπό την ομιλία του Γενικού Γραμματέα της Χρυσής Αυγής στην συγκέντρωση των Ιμίων\nΉταν τον Ιανουάριο του 2013 η τελευταία φορά που είχα την τιμή να απευθύνω μήνυμα σε όλους εσάς, σε μία μεγαλειώδη συγκέντρωση, όπως αυτή. Και ήταν η συγκέντρωση αυτή τόσο μεγάλη που τους τρόμαξε κι έτσι έστησαν μια ολόκληρη πολιτική σκευωρία. Μας έβαλαν φυλακή και δολοφόνησαν δυο παλικάρια. Όμως χιλιάδες χέρια αυτή την στιγμή κρατούν Ελληνικές Σημαίες. Λείπουν δύο, που ήταν εκεί τον Ιανουάριο του 2013. Λείπουν δύο παλικάρια από το προσκλητήριό μας που θα ήταν εδώ. Έτσι λοιπόν, προτού τιμήσω τους τρεις γενναίους αξιωματικούς του Πολεμικού μας Ναυτικού και τους νεκρούς ενός ακήρυχτου ελληνοτουρκικού πολέμου που κρατά εδώ χίλια ολόκληρα χρόνια, από τη μάχη του Ματζικέρτ ακόμη, τιμώ αυτούς, τον Γιώργο Φουντούλη και τον Μάνο Καπελώνη. Είναι μαζί μας, παρόντες!\n20 ΧΡΟΝΙΑ ΣΤΗΝ ΠΡΩΤΟΠΟΡΙΑ ΤΩΝ ΕΘΝΙΚΩΝ ΑΓΩΝΩΝ Η ΧΡΥΣΗ ΑΥΓΗ\nΑξίζει τον κόπο, όμως, να πούμε ένα μικρό ιστορικό γι' αυτή την συγκέντρωση που μετρά 20 χρόνια. Η πρώτη έγινε έξω από την Βουλή, την αμέσως επόμενη ημέρα της εθνικής ντροπής των Ιμίων. Και όλοι τότε είχαμε ξενυχτήσει στις τηλεοράσεις, ακούγοντας ότι ο Ελληνικός Στόλος είναι εκεί, ότι η Ελληνική Σημαία είναι πάνω στη βραχονησίδα και ότι περιμένανε σε στρατιωτικές μονάδες να υπερασπιστούν την εθνική τιμή. Δεν έγινε τίποτε και βρεθήκαμε μια χούφτα άντρες και γυναίκες έξω από τη Βουλή και φωνάξαμε: «Προτιμότερος ο πόλεμος από την ταπείνωση». Φωνάξαμε ότι το να κατεβαίνει η Ελληνική Σημαία από εθνικά κυρίαρχο έδαφος, μία λέξη μόνο μπορεί να το περιγράψει: ΠΡΟΔΟΣΙΑ.\nΤα χρόνια πέρασαν και κάθε χρόνο εκεί. Όλο και περισσότεροι. Και έτσι ήρθε το 2013, όταν πλέον η Χρυσή Αυγή είχε κατορθώσει να κερδίσει και έδρες μέσα στο κοινοβούλιο, που πραγματικά φοβήθηκαν. Κάνανε, όμως, ένα μεγάλο λάθος. Πιστέψανε ότι θα τρομοκρατήσουν αυτούς που έχουν μέσα στην καρδιά τους την Ελλάδα. Κάνουν λάθος! Η μεγαλύτερη απόδειξη είστε όλοι εσείς, που είστε σήμερα εδώ. Έτσι και φέτος, λοιπόν, αναγγείλαμε 20 ολόκληρες ημέρες πριν ότι θα κάνουμε την συγκέντρωση μπροστά από τη Λέσχη Αξιωματικών. Και βγήκαν κάποιοι προστατευόμενοι αλήτες να πουν ότι δεν θα μας αφήσουν να κάνουμε τη συγκέντρωση αυτή. Και μια χούντα κόκκινη, κάποιοι μπολσεβίκοι αποτυχημένοι αποφάσισαν να απαγορεύσουν την συγκέντρωση αυτή. Τι πέτυχαν; Είμαστε χιλιάδες, δε μπορούν να μας σταματήσουν!\nΤραγική ειρωνεία, τις ίδιες μέρες ακριβώς που εμείς ετοιμαζόμασταν γι' αυτή την εκδήλωση, ερχόντουσαν μέσα σε καθεστώς σιωπής, κάτι μικρά ξύλινα κιβώτια από την Κύπρο μας με τα οστά των καταδρομέων, των αξιωματικών και των στρατιωτών που έπεσαν το 1974. Ένας απ΄ αυτούς, ο Συνταγματάρχης του Πυροβολικού Καλμπουρτζής, ο οποίος έπεσε στο Bella Pais με 37 μόνο άνδρες και βρήκανε σ΄ έναν ομαδικό τάφο ένα μικρό κοκαλάκι και το βάλανε σ΄ ένα ξύλινο κουτί με μια Ελληνική Σημαία, αυτοί που παριστάνουν τους κυβερνήτες αυτού του τόπου.\nΑς ανάψουν οι δάδες για τις ψυχές των τριών γενναίων των Ιμίων, για την ψυχή του Γιώργου και του Μάνου, για την ψυχή των γενναίων που πολέμησαν στην Κύπρο, στη μάχη της ΕΛΔΥΚ, στη μάχη του Αεροδρομίου. Και ας δώσουμε μια απάντηση, να μαθευτεί παντού, ότι απαγόρευσαν την συγκέντρωση σε εσάς, που κρατάτε τις Ελληνικές Σημαίες για χάρη ποιών; Για χάρη αυτών που καίνε τις Ελληνικές Σημαίες! Ας γνωρίζουν, όμως, ότι η κόκκινη χούντα δεν θα περάσει.\nΣΤΗΝ ΠΡΩΤΟΠΟΡΙΑ ΤΗΣ ΠΡΟΔΟΣΙΑΣ ΠΑΝΤΑ Η ΑΡΙΣΤΕΡΑ\nΑπό την αρχή ακόμη της Επαναστάσεως του 1821 μέχρι το 1922 το Έθνος μας προχωρούσε εμπρός, μέχρι την Αλμυρή Έρημο. Για όσους δεν το ξέρουν το 1922 το τότε Κομμουνιστικό Κόμμα, του οποίου γνήσια συνέχεια είναι τόσο το ΚΚΕ όσο και ο ΣΥΡΙΖΑ, έβγαζαν προκηρύξεις και έλεγαν «Εγκαταλείψτε το μέτωπο». Πολλά χρόνια αργότερα, στα 1935, έγραφε η φυλλάδα τους, ο «Ριζοσπάστης», ότι «όχι μόνο δεν λυπηθήκαμε για την ήττα στη Μικρασία, μα και την επιδιώξαμε». Αυτοί είναι οι ψευτοπατριώτες της μαρξιστικής αριστεράς, οι οποίοι εγκαλούν εμάς για πατριωτισμό. Ας γνωρίζουν ότι και άλλες φορές προσπάθησαν να πάρουν αυτόν τον τόπο. Δεν θα τα καταφέρουν. Οι Εθνικιστές είναι εδώ. Δεν θα τους αφήσουμε!\nΉταν τότε στην προκυμαία της Σμύρνης, που γινόταν αυτή η ανείπωτη σφαγή, όπου, σύμφωνα με μια ιστορική μαρτυρία, από τη σφαίρα ενός άτακτου από τους Τσέτες έπεσε νεκρός ο σαλπιγκτής του συντάγματος Ευζώνων, ο οποίος σάλπιζε την υποχώρηση. Και έγραψε για την σκηνή αυτή, την ηρωική και τραγική, ο Γεώργιος Αθάνας, ένας μεγάλος εθνικός ποιητής:\n«Μην αποκάμεις, σαλπιγκτή, και μη λιγοπιστήσεις,\nμα θάρθη - θάρθη ένα πρωί που εσύ θα τους χτυπήσεις\nμε την παλιά σου σάλπιγγα τους νέους σκοπούς της νίκης.»\nΔε λησμονούμε, δεν ξεχνούμε τις σκλαβωμένες πατρίδες!\nΟΙ ΠΑΤΡΙΔΟΚΑΠΗΛΟΙ ΤΗΣ ΝΕΑΣ ΔΗΜΟΚΡΑΤΙΑΣ ΚΑΙ ΕΝΑ ΑΣΤΑΜΑΤΗΤΟ ΕΘΝΙΚΟ ΚΙΝΗΜΑ\nΠροδοτική ήταν πάντα η αριστερά, αλλά ας σταματήσουν επιτέλους να υποκρίνονται και οι πατριδοκάπηλοι της Νέας Δημοκρατίας. Γιατί ήταν αυτοί που τότε απαιτήσανε να γίνει εξεταστική επιτροπή για τα αίτια της πτώσεως του ελικοπτέρου και μετά από δύο εβδομάδες το πήραν πίσω για… «εθνικούς λόγους». Θέλησαν και αυτοί να συγκαλύψουν το τραγικό γεγονός. Ότι ένα ελικόπτερο του Πολεμικού μας Ναυτικού έπεσε από τις σφαίρες των Τούρκων και ότι δεχτήκαμε να κατέβει η Ελληνική Σημαία από Ελληνικό έδαφος! Τι είναι η Ελληνική Σημαία; Ένα απλό πανί, μας λένε οι “προοδευτικοί”. Όχι! Είναι Καρδιά, είναι Ψυχή, είναι Αίμα, είναι Ιστορία!\nΜέσα σε κλίμα τέτοιο, εθνικής ντροπής, αντρώθηκε ένα Κίνημα, η Χρυσή Αυγή. Με το Μακεδονικό, τα Ίμια, με τη λεηλασία του ιδρώτα του Ελληνικού Λαού από το Μνημόνιο, με τη λαίλαπα των λαθρομεταναστών.Όλα αυτά έκαναν εκατοντάδες χιλιάδες Έλληνες να ξυπνήσουν και να στοιχηθούν πίσω από τα λάβαρα της Χρυσής Αυγής.\nΈφτιαξαν ένα μνημείο για τους τρεις γενναίους των Ιμίων, και αντί να το φτιάξουν εκεί που έπρεπε, δηλαδή στα Ίμια, το φτιάξανε στην πλατεία Ρηγίλλης, δίπλα από την Βουλή, δίπλα από το Κολωνάκι. Εκεί όπου ζει η άρχουσα τάξη αυτής της Χώρας. Δεν μας πειράζει καθόλου, που δεν κάνουμε την τελετή προς Τιμήν τους εκεί και την κάνουμε εδώ. Και αν μας απαγορεύσουν αύριο εδώ, θα πάμε πιο πέρα. Κι αν χρειαστεί και στα βουνά ψηλά. Θα τιμούμε τους νεκρούς μας, θα συνεχίσουμε τον αγώνα μας, ό,τι και να κάνουν.”


Κύκλωμα παράνομης αναγνώρισης παιδιών στη Λιβαδειά από Ρομά και αλλοδαπούς | Σείριος Fm 95,8\nΚύκλωμα παράνομης αναγνώρισης παιδιών στη Λιβαδειά από Ρομά και αλλοδαπούς\nΚύκλωμα παράνομης αναγνώρισης βρεφών με στόχο τη νομιμοποίηση παράνομων μεταναστών εξάρθρωσε το Τμήμα Ασφάλειας Λιβαδειάς.\nΣτο κύκλωμα συμμετείχαν Πακιστανοί και ΡΟΜΑ της περιοχής.\nΟι Πακιστανοί αναγνώριζαν ως δικά τους, τα παιδιά των ΡΟΜΑ, προκειμένου εύκολα να εξασφαλίζουν πιο εύκολα τα νομιμοποιητικά έγγραφα παραμονής τους στη χώρα.\nΣυνάντηση Δημάρχου Θηβαίων με το Γ.Γ. Μεταναστευτικής Πολιτικής


Βαρούχας- Κάκος: «Πέναλτι ο Ρέαμπτσιουκ» - Σπάθας: «Ήταν χέρι στήριξης» • Η Άποψη\nΑπό Μ. ΔK\t 11:20 - 18/10/2021\nΣωστή χαρακτήρισαν την απόφαση του διαιτητή Ευαγγέλου να καταλογίσει πέναλτι στον αγώνα ΠΑΣ Γιάννινα-Ολυμπιακός (1-2) για χέρι του Ρέαμπτσιουκ ο Παναγιώτης Βαρούχας και ο Τάσος Κάκος, ενώ αντίθετη γνώμη εξέφρασε ο Ηλίας Σπάθας.\nΣτην «Αθλητική Κυριακή» στην ΕΡΤ ο Παναγιώτης Βαρούχας αναφέρθηκε στο γεγονός ότι ναι μεν η μπάλα βρίσκει στο χέρι στήριξης του Όλεγκ Ρέαμπτσιουκ, αλλά ακουμπά την παλάμη του ποδοσφαιριστή. Πράγμα που σημαίνει ότι πλέον το χέρι είναι επέκταση του σώματος του ποδοσφαιριστή και επομένως ο Άγγελος Ευαγγέλου ορθώς έδειξε το σημείο του πέναλτι.\nΤην ίδια άποψη διατηρεί και ο Τάσος Κάκος, ο οποίος επισήμανε ακριβώς το ίδιο στο «Total Football» του Open, ότι το χέρι στήριξης έχει μετατραπεί σε προέκταση του σώματος του παίκτη.\nΔιαφορετική άποψη είχε ο Ηλίας Σπάθας. Ο πρώην αρχιδιαιτητής μίλησε μέσα από τη συχνότητα του Mega και την εκπομπή «Super Μπάλα Live» για τη φάση και έμεινε στο γεγονός πως δεν υπήρχε πρόθεση από τον Μολδαβό μπακ του Ολυμπιακού. Επομένως, τόνισε ότι κακώς καταλογίστηκε παράβαση στην εν λόγω φάση.\n«Το χέρι στην συγκεκριμένη φάση είναι σημείο στήριξης και δεν υπάρχει πέναλτι. Ήταν λάθος η απόφαση του διαιτητή να δώσει πέναλτι, δεν υπάρχει παράβαση», τόνισε μεταξύ άλλων ο Σπάθας.\nΑΕΚεπίμαχες φάσειςΟλυμπιακόςΠαναγιώτης Βαρούχας